qundao/data-zh-poetry huggingface dataset:
和世美久雨枕上偶成
作者：韦骧
朝代：宋

釜中何虑致鱼生，庭下宁论辍运瓴。夜厌繁声惊梦枕，朝愁润色浥书屏。无聊搔首怜垂白，遣兴题诗写杀青。此段公居正岑寂，还如旧隐掩柴扃。
和世美久雨枕上偶成
作者：韦骧
朝代：宋

釡中何虑致鱼生，庭下宁论辍运瓴。
夜厌繁声惊梦枕，朝愁润色浥书屏。
无聊搔首怜垂白，遣兴题诗写杀青。
此段公居正岑寂，还如旧隐掩柴扃。
和世美以前韵惠诗
作者：韦骧
朝代：宋

东亭清集幸相娱，暮角声休尚柅车。
冷淡莲光灯夕后，微茫桂魄雨天余。
交谈自喜高情合，投老还嗟乐事疏。
况是离怀起朝夕，好凭樽酒豫驱除。
和世美以前韵惠诗
作者：韦骧
朝代：宋

东亭清集幸相娱，暮角声休尚柅车。冷淡莲光灯夕后，微茫桂魄雨天馀。交谈自喜高情合，投老还嗟乐事疏。况是离怀起朝夕，好凭樽酒豫驱除。
和世美吉祥为别
作者：韦骧
朝代：宋

山驿迢迢畏景舒，星轺不肯少踌躇。
先之古寺图分袂，故约前驺幸柅车。
雾卷茗瓯分啜罢，风收谈麈赠言余。
虽知暂别非踰月，尚觊邮筒数惠书。
和世美吉祥为别
作者：韦骧
朝代：宋

山驿迢迢畏景舒，星轺不肯少踌躇。先之古寺图分袂，故约前驺幸柅车。雾卷茗瓯分啜罢，风收谈麈赠言馀。虽知暂别非踰月，尚觊邮筒数惠书。
和世美行役不与贡第一茶
作者：韦骧
朝代：宋
体裁：七言律诗

采凤团龙贡紫宸，今年斗柄仅离寅。四千里望中天阙，第一番题北苑春。拜表尽恭初遣使，乘轺还念未归人。太平岁集梯航献，山岳何如此效珍。
和东美示内乐亭诗
作者：韦骧
朝代：宋

养恬真有得，逐俗固无心。月沼秋如鉴，风松夜当琴。公馀偏坐晚，客至不谈今。张我名亭意，惭君寄好音。
和东美示内乐亭诗
作者：韦骧
朝代：宋

养恬真有得，逐俗固无心。
月沼秋如鑑，风松夜当琴。
公余偏坐晚，客至不谈今。
张我名亭意，惭君寄好音。
和东美见寄
作者：韦骧
朝代：宋
体裁：七言律诗

子陵溪上各危樯，心逐君归到故乡。回首苍茫空鹤望，乱山萦绕似羊肠。评文酷爱胸襟远，坐邑还忧事业荒。忽得新篇开鄙塞，甚于潍水决沙囊。
和中夏清虚堂
作者：韦骧
朝代：宋
体裁：七言律诗

碧玉阑干白石除，虚堂潇洒聚书图。窗明昼可窥蚊睫，檐静时闻噪雀雏。凉吹东南生砌竹，繁阴朝夕在庭梧。主人襟量清如水，此段幽佳称得无。
和中裕古鉴
作者：韦骧
朝代：宋

君有青铜独可怜，规模奇古众疑年。寒光不减虽人致，真鉴无期本自然。秋水未堪方洞照，霜蟾应是恨长圆。主人较艺还如尔，坐别嫫施丑与妍。
和中裕古鑑
作者：韦骧
朝代：宋

君有青铜独可怜，规模奇古众疑年。
寒光不减虽人致，真鑑无期本自然。
秋水未堪方洞照，霜蟾应是恨长圆。
主人较艺还如尔，坐别嫫施丑与妍。
和丹阳守许仲途朝议春深饮会即席二首
作者：韦骧
朝代：宋

宝炉香穗战春寒，四座融怡极日欢。且乐杯觞随水曲，莫愁烟雨满江干。首题诗句争传咏，欲插花枝更细看。众客为公须一醉，何妨倒著接䍦冠。疑怪和风却暮寒，华堂宾主正酣欢。人间高会真难偶，身外浮名岂足干。绿蚁泛杯春可吸，红英近烛夜宜看。梁尘莫逐歌声转，只恐纷纷扑醉冠。
和丹阳守许仲途朝议春深饮会即席二首·其一
作者：韦骧
朝代：宋

宝炉香穗战春寒，四座融怡极日懽。
且乐杯觞随水曲，莫愁烟雨满江干。
首题诗句争传咏，欲插花枝更细看。
众客为公须一醉，何妨倒着接䍦冠。
和丹阳守许仲途朝议春深饮会即席二首·其一
作者：韦骧
朝代：宋

宝炉香穗战春寒，四座融怡极日欢。且乐杯觞随水曲，莫愁烟雨满江干。首题诗句争传咏，欲插花枝更细看。众客为公须一醉，何妨倒著接䍦冠。
和丹阳守许仲途朝议春深饮会即席二首·其二
作者：韦骧
朝代：宋

疑怪和风却暮寒，华堂宾主正酣欢。人间高会真难偶，身外浮名岂足干。绿蚁泛杯春可吸，红英近烛夜宜看。梁尘莫逐歌声转，只恐纷纷扑醉冠。
和丹阳守许仲途朝议春深饮会即席二首·其二
作者：韦骧
朝代：宋

疑怪和风却暮寒，华堂宾主正酣欢。
人间高会真难偶，身外浮名岂足干。
绿螘泛杯春可吸，红英近烛夜宜看。
梁尘莫逐歌声转，只恐纷纷扑醉冠。
和久中春风
作者：韦骧
朝代：宋
体裁：七言律诗

二月东风势渺漫，侵陵和景作清寒。发扬造化非无力，鼓动芳菲自有端。斗草戏儿忧手瘃，怀边思妇忍眉攒。祗输便腹忘机者，不废书帷昼寝安。
和久中闻笛
作者：韦骧
朝代：宋

风摇古木影萧森，何处飘来暮笛音。杳杳迥如天上曲，悠悠不减陇头吟。未逢明月心犹恨，却忆残梅兴亦深。幽思萦回长不断，欲量应及数千寻。
和久中闻笛
作者：韦骧
朝代：宋

风摇古木影萧森，何处飘来暮笛音。
杳杳迥如天上曲，悠悠不减陇头吟。
未逢明月心犹恨，却忆残梅兴亦深。
幽思萦迴长不断，欲量应及数千寻。
和久雨
作者：韦骧
朝代：宋

阴霖继月酷相因，旱魃今年遽丧神。
膏泽翻忧害东作，芳期那敢爱青春。
蜼谷虽智能蒙鼻，奈有民咨易动唇。
天听甚卑羣语切，雨师何事未迴轮。
和久雨
作者：韦骧
朝代：宋

阴霖继月酷相因，旱魃今年遽丧神。膏泽翻忧害东作，芳期那敢爱青春。蜼谷虽智能蒙鼻，奈有民咨易动唇。天听甚卑群语切，雨师何事未回轮。
和书怀
作者：韦骧
朝代：宋

朴拙从来附会疏，恬然养内肯求无。自怜结发遭平世，不愧孤踪在坦途。一意固当知趣舍，百钱宁复问荣枯。钟鸣鼎食非吾动，所得须论象罔珠。
和书怀
作者：韦骧
朝代：宋

朴拙从来附会疏，恬然养内肯求无。
自怜结髪遭平世，不愧孤踪在坦途。
一意固当知趣舍，百钱宁復问荣枯。
钟鸣鼎食非吾动，所得须论象罔珠。
和亭
作者：韦骧
朝代：宋

前贤重交际，世俗竞将迎。用礼皆由正，知和始可行。候亭增旧构，题榜易先名。训徼非存远，还当鉴鄙情。
和亭
作者：韦骧
朝代：宋

前贤重交际，世俗竞将迎。
用礼皆由正，知和始可行。
候亭增旧构，题榜易先名。
训徼非存远，还当鍳鄙情。
和以双头牡丹赠叔康太守
作者：韦骧
朝代：宋

盈盈仙蘤忽双开，似把轻罗一样裁。绿蒂相扶真艳出，芳心齐送异香来。浪吟莫惜诗千首，烂赏何妨酒百杯。剪寄黄堂有馀爱，也应蝶梦不空回。
和以双头牡丹赠叔康太守
作者：韦骧
朝代：宋

盈盈仙蘤忽双开，似把轻罗一样裁。
绿蒂相扶真艷出，芳心齐送异香来。
浪吟莫惜诗千首，烂赏何妨酒百杯。
剪寄黄堂有余爱，也应蝶梦不空迴。
和仲远留题方鋭长老方丈
作者：韦骧
朝代：宋

当知迷悟不相因，举手如何拂鑑尘。
试问禅翁住方丈，近来多少晚参人。
和仲远留题方锐长老方丈
作者：韦骧
朝代：宋

当知迷悟不相因，举手如何拂鉴尘。试问禅翁住方丈，近来多少晚参人。
和会峰亭
作者：韦骧
朝代：宋

千峰环聚翠模糊，欲卜为邻岂易图。且使缣绡画将去，披观未必后仙都。
和会峰亭
作者：韦骧
朝代：宋

千峰环聚翠糢糊，欲卜为邻岂易图。
且使缣绡画将去，披观未必后仙都。
和会饮牡丹丛间
作者：韦骧
朝代：宋

移樽近槛就香多，輙效花前小子歌。
愿扩酒肠无惜醉，淡红楼子独嵯峨。
和会饮牡丹丛间
作者：韦骧
朝代：宋

移樽近槛就香多，辄效花前小子歌。愿扩酒肠无惜醉，淡红楼子独嵯峨。
和伯英再赋
作者：韦骧
朝代：宋
体裁：七言绝句

行踪隐怪少人知，非是山僧别有机。漏泄一朝逢地主，逢迎终不似前稀。
和伯英初霁
作者：韦骧
朝代：宋

日出乾坤静，阴霖革累旬。前溪声未减，绿野秀如新。人意犹祛病，物心疑再春。此情谁解赋，先手属东邻。
和伯英初霁
作者：韦骧
朝代：宋

日出干坤静，阴霖革累旬。
前溪声未减，绿野秀如新。
人意犹祛病，物心疑再春。
此情谁解赋，先手属东邻。
和何子温郎中家园一首
作者：韦骧
朝代：宋

江河清兴渺无边，又睹新诗忆故园。
仙爪虽欣搔痒背，布音还愧过雷门。
祇闻松石夸朋旧，应免纷华遗子孙。
何日幅巾陪燕坐，共将风月快吟魂。
和何子温郎中家园一首
作者：韦骧
朝代：宋

江河清兴渺无边，又睹新诗忆故园。仙爪虽欣搔痒背，布音还愧过雷门。祇闻松石誇朋旧，应免纷华遗子孙。何日幅巾陪燕坐，共将风月快吟魂。
和信臣游简夫太丞申园
作者：韦骧
朝代：宋
体裁：七言律诗

洞门流水地仙家，弃禄归来饵晓霞。不比钟山多怨语，未饶金谷足名花。风弦静舞千龄鹤，夜枕閒听一部蛙。此乐人间无觅处，只应天畔有灵槎。
和信道以诗见邀
作者：韦骧
朝代：宋
体裁：七言绝句

摇摇画隼过寒汀，为得新诗欲饯行。饮散十洲回首处，暝烟疏柳不胜情。
和公仪索和诗
作者：韦骧
朝代：宋

唱酬三峡浪飞花，敏捷曾蒙秀句夸。
为感来篇惊岁暮，因成阁笔待春华。
见斑固已惭窥豹，失酒当须鍳画蛇。
鄙思强抽追险韵，还如策蹇度褒斜。
和公仪索和诗
作者：韦骧
朝代：宋

唱酬三峡浪飞花，敏捷曾蒙秀句誇。为感来篇惊岁暮，因成阁笔待春华。见斑固已惭窥豹，失酒当须鉴画蛇。鄙思强抽追险韵，还如策蹇度褒斜。
和公余言怀
作者：韦骧
朝代：宋

荆扉栖息久，壮志未能摅。
昨被半通绶，新持三尺书。
虽然烦听讯，何足挠冲虚。
伺隙余公局，开编入燕居。
敢希成大器，唯恐近污渠。
心欲平冤狱，情奚病猾胥。
贤门不多地，贱子幸投裾。
每得高文贶，翻嗟旧业疏。
自滋忘弃学，岂復怅离蔬。
若使华无实，宁为蔽芾樗。
和公馀言怀
作者：韦骧
朝代：宋

荆扉栖息久，壮志未能摅。昨被半通绶，新持三尺书。虽然烦听讯，何足挠冲虚。伺隙馀公局，开编入燕居。敢希成大器，唯恐近污渠。心欲平冤狱，情奚病猾胥。贤门不多地，贱子幸投裾。每得高文贶，翻嗟旧业疏。自滋忘弃学，岂复怅离蔬。若使华无实，宁为蔽芾樗。
和凌霄花
作者：韦骧
朝代：宋

翠蔓缘株上，红芳冒暑开。凌霄诚有谓，托质岂无媒。
和凌霄花
作者：韦骧
朝代：宋

翠蔓缘株上，红芳冒暑开。
凌霄诚有谓，託质岂无媒。
和刘公仪省宿呈同舍
作者：韦骧
朝代：宋

夜宿冰厅愁解衣，南宫正是苦寒时。窗含积雪犹明几，炉拨残煤始捲帷。无所忸怩当俯仰，不须容易叹衰迟。更为佳句贻同舍，使我挥毫羡色丝。
和刘公仪省宿呈同舍
作者：韦骧
朝代：宋

夜宿冰厅愁解衣，南宫正是苦寒时。
窗含积雪犹明几，炉拨残煤始捲帷。
无所忸怩当俯仰，不须容易嘆衰迟。
更为佳句贻同舍，使我挥毫羡色丝。
和刘公仪见寄
作者：韦骧
朝代：宋
体裁：七言律诗

崎岖巴峡走单车，潇洒鄞江想载旟。驰款比追前日好，开缄忽奉去年书。篇章互及情皆见，踪迹相暌义不疏。但使鳞鸿勿虚过，何须临纸恨踌躇。
和刘公仪郎中对雪
作者：韦骧
朝代：宋
体裁：七言律诗

九陌尘埃变玉沙，云中双阙陋仙家。丰年欲启三登兆，大巧先裁六出花。高卧洛阳逢汲引，雄文梁苑动吁嗟。郎闱自愧徒温饱，坐拥炎炉叹岁华。
和刘公舒见示生日诗
作者：韦骧
朝代：宋

衰迟何幸枉佳章，远引吾宗及汉唐。
户挂桑蓬当日喜，毫挥珠玉此时光。
欣临爱景披辞藻，怯向清飈动鬓霜。
松柏由来交茂悦，愿回善颂岁寒芳。
和刘公舒见示生日诗
作者：韦骧
朝代：宋

衰迟何幸枉佳章，远引吾宗及汉唐。户挂桑蓬当日喜，毫挥珠玉此时光。欣临爱景披辞藻，怯向清飙动鬓霜。松柏由来交茂悦，愿回善颂岁寒芳。
和刘公舒题步云亭
作者：韦骧
朝代：宋

缔构岧峣倚碧空，建安气象瞩清雄。自矜远目穷天末，更喜新篇入彀中。坛指升仙叹梅福，山连梦笔想文通。梯云每到如平地，养勇何须羡北宫。
和刘公舒题步云亭
作者：韦骧
朝代：宋

缔构岧嶤倚碧空，建安气象瞩清雄。
自矜远目穷天末，更喜新篇入彀中。
坛指昇仙叹梅福，山连梦笔想文通。
梯云每到如平地，养勇何须羡北宫。
和刘守以诗约赏南园牡丹
作者：韦骧
朝代：宋

閒花浪蕊谩芬敷，满槛妖韶体自殊。且看淡红随分有，须知绝品此中无。剪愁魏国掺掺手，辨怯齐门一一竽。已扫幽亭待清赏，更烦佳句预相娱。
和刘守以诗约赏南园牡丹
作者：韦骧
朝代：宋

閒花浪蕊谩芬敷，满槛妖韶体自殊。
且看淡红随分有，须知绝品此中无。
翦愁魏国掺掺手，辨怯齐门一一竽。
已扫幽亭待清赏，更烦佳句预相娱。
和刘守正月十日新茶
作者：韦骧
朝代：宋
体裁：七言律诗

乳雾浮浮啜新茗，祇疑春自壑原来。开筵人日踰三昼，试焙申年第一杯。首面光肥香已透，辅车津润味全回。不须七碗清风至，满盏依稀在楚台。
和初夏雨中
作者：韦骧
朝代：宋

撇然春去浃旬余，积雨乘阴气节殊。
旷野石泉飞白练，虚庭檐溜激明珠。
茧因寒晚羣情病，麦候晴收万室须。
空解登楼伺云色，爱民拙令愧偷儒。
和初夏雨中
作者：韦骧
朝代：宋

撇然春去浃旬馀，积雨乘阴气节殊。旷野石泉飞白练，虚庭檐溜激明珠。茧因寒晚群情病，麦候晴收万室须。空解登楼伺云色，爱民拙令愧偷儒。
和南岩回
作者：韦骧
朝代：宋

心舒还爱日，境胜欲忘归。茶战弱一水，棋兵尚十围。秋山终易冷，暮坐祇添衣。上马回首数，霜蟾逐盖飞。
和南岩迴
作者：韦骧
朝代：宋

心舒还爱日，境胜欲忘归。
茶战弱一水，棋兵尚十围。
秋山终易冷，暮坐祇添衣。
上马迴首数，霜蟾逐盖飞。
和叔康侍亲游琅山
作者：韦骧
朝代：宋

晚扬红旆出郊关，昼奉安舆上碧山。野色苍茫云色外，岚光飞动水光间。行庖荐馔烹金鼎，荷剑挑樽结玉环。归路邦人瞻庆侍，银龟朱绂照酡颜。五十如婴孝慕难，公馀綵服侍登山。回头民社千闾密，引望乡关一水间。暂奉清游临佛界，都将尘事付庄环。凭谁画与东州看，刺史何如闵与颜。
和叔康侍亲游琅山·其一
作者：韦骧
朝代：宋

晚扬红旆出郊关，昼奉安舆上碧山。野色苍茫云色外，岚光飞动水光间。行庖荐馔烹金鼎，荷剑挑樽结玉环。归路邦人瞻庆侍，银龟朱绂照酡颜。
和叔康侍亲游琅山·其一
作者：韦骧
朝代：宋

晚扬红旆出郊关，昼奉安舆上碧山。
野色苍茫云色外，岚光飞动水光间。
行庖荐馔烹金鼎，荷剑挑罇结玉环。
归路邦人瞻庆侍，银龟朱绂照酡颜。
和叔康侍亲游琅山·其二
作者：韦骧
朝代：宋

五十如婴孝慕难，公余綵服侍登山。
回头民社千闾密，引望乡关一水间。
暂奉清游临佛界，都将尘事付庄环。
凭谁画与东州看，刺史何如闵与颜。
和叔康侍亲游琅山·其二
作者：韦骧
朝代：宋

五十如婴孝慕难，公馀綵服侍登山。回头民社千闾密，引望乡关一水间。暂奉清游临佛界，都将尘事付庄环。凭谁画与东州看，刺史何如闵与颜。
和叔康席上
作者：韦骧
朝代：宋

两麾相遇百花春，烟海漫漫共此垠。席上笑谈成秀句，一番传咏乐邦人。海上风光入暮春，使轩轻过古城垠。琴台此去犹千里，已有先声慰昔人。
和叔康席上·其一
作者：韦骧
朝代：宋
体裁：七言绝句

两麾相遇百花春，烟海漫漫共此垠。席上笑谈成秀句，一番传咏乐邦人。
和叔康席上·其二
作者：韦骧
朝代：宋
体裁：七言绝句

海上风光入暮春，使轩轻过古城垠。琴台此去犹千里，已有先声慰昔人。
和叔康首夏书怀五首
作者：韦骧
朝代：宋

催得春归始自安，杜鹃啼血血应乾。晴林日永午阴重，烟海风多晓气寒。壮志经时嗟苒苒，苍颜览照愧团团。公馀且学田家饮，也胜沙场引椟丸。清和气候爽衣冠，海邑稀逢柱础乾。朝拂玉徽琴韵紧，夜开宝匣剑光寒。肺肠似石终难变，利禄如沙岂易团。行学但知无所负，奚为逢射与僚丸。阮屐因山固少完，陶巾缘酒未尝乾。庭疏红药三春过，地近沧溟四月寒。堂燕语酣如有诉，林蜂衙退自分团。太平吏隐真夷旷，安用机心寓腊丸。区区并海作民官，手里鱼须竹已乾。仕路蹉跎诚计拙，世情巘险为心寒。但全冲气充丹府，莫问灵苗采紫团。夏景渐长民事简，静开黄卷爇香丸。诗坛老将气桓桓，招集同盟插未乾。句险直从天上落，辞清能使座中寒。勇挥健笔蛟生角，旋襞华笺凤破团。更爱一时皆善和，声声严鼓中隤丸。
和叔康首夏书怀五首·其一
作者：韦骧
朝代：宋

催得春归始自安，杜鹃啼血血应乾。晴林日永午阴重，烟海风多晓气寒。壮志经时嗟苒苒，苍颜览照愧团团。公馀且学田家饮，也胜沙场引椟丸。
和叔康首夏书怀五首·其一
作者：韦骧
朝代：宋

催得春归始自安，杜鹃啼血血应干。
晴林日永午阴重，烟海风多晓气寒。
壮志经时嗟苒苒，苍颜覧照愧团团。
公余且学田家饮，也胜沙场引椟丸。
和叔康首夏书怀五首·其三
作者：韦骧
朝代：宋

阮屐因山固少完，陶巾缘酒未尝乾。庭疏红药三春过，地近沧溟四月寒。堂燕语酣如有诉，林蜂衙退自分团。太平吏隐真夷旷，安用机心寓腊丸。
和叔康首夏书怀五首·其三
作者：韦骧
朝代：宋

阮屐因山固少完，陶巾缘酒未尝干。
庭疏红药三春过，地近沧溟四月寒。
堂燕语酣如有诉，林蜂衙退自分团。
太平吏隐真夷旷，安用机心寓腊丸。
和叔康首夏书怀五首·其二
作者：韦骧
朝代：宋

清和气候爽衣冠，海邑稀逢柱础乾。朝拂玉徽琴韵紧，夜开宝匣剑光寒。肺肠似石终难变，利禄如沙岂易团。行学但知无所负，奚为逢射与僚丸。
和叔康首夏书怀五首·其二
作者：韦骧
朝代：宋

清和气候爽衣冠，海邑稀逢柱础干。
朝拂玉徽琴韵紧，夜开宝匣剑光寒。
肺肠似石终难变，利禄如沙岂易团。
行学但知无所负，奚为逢射与僚丸。
和叔康首夏书怀五首·其五
作者：韦骧
朝代：宋

诗坛老将气桓桓，招集同盟插未乾。句险直从天上落，辞清能使座中寒。勇挥健笔蛟生角，旋襞华笺凤破团。更爱一时皆善和，声声严鼓中隤丸。
和叔康首夏书怀五首·其五
作者：韦骧
朝代：宋

诗坛老将气桓桓，招集同盟插未干。
句险直从天上落，辞清能使座中寒。
勇挥健笔蛟生角，旋襞华笺凤破团。
更爱一时皆善和，声声严鼓中隤丸。
和叔康首夏书怀五首·其四
作者：韦骧
朝代：宋

区区并海作民官，手裏鱼须竹已干。
仕路蹉跎诚计拙，世情巘险为心寒。
但全冲气充丹府，莫问灵苗采紫团。
夏景渐长民事简，静开黄卷爇香丸。
和叔康首夏书怀五首·其四
作者：韦骧
朝代：宋

区区并海作民官，手里鱼须竹已乾。仕路蹉跎诚计拙，世情巘险为心寒。但全冲气充丹府，莫问灵苗采紫团。夏景渐长民事简，静开黄卷爇香丸。
和吕景纯以梅花盛开见寄
作者：韦骧
朝代：宋

晓寒虽在有春催，坐想庭梅烂漫开。
滞迹方愁冰蕊过，清风还喜玉音来。
传芳酷重裁云手，比美遥评傅粉腮。
归见余花须共醉，相宜况有水精杯。
和吕景纯以梅花盛开见寄
作者：韦骧
朝代：宋

晓寒虽在有春催，坐想庭梅烂漫开。滞迹方愁冰蕊过，清风还喜玉音来。传芳酷重裁云手，比美遥评傅粉腮。归见馀花须共醉，相宜况有水精杯。
和吴子友贡院作
作者：韦骧
朝代：宋

晓跃骅骝紫禁开，诏音不许少淹回。斜鞭忽过天街柳，曳履还侵佛閤苔。昼幕四垂如近汉，夜灯相比似占台。会将精识抡荆璞，当有孚尹应手来。
和吴子友贡院作
作者：韦骧
朝代：宋

晓跃骅骝紫禁开，诏音不许少淹迴。
斜鞭忽过天街柳，曳履还侵佛閤苔。
昼幕四垂如近汉，夜灯相比似占台。
会将精识抡荆璞，当有孚尹应手来。
和吴常甫移石
作者：韦骧
朝代：宋
体裁：五言律诗

千夫挽车载，无计奈人灵。惊起蛟蟠迹，空遗鸟篆腥。莫歌山有栲，始信物如萍。只爱坚姿峭，予眸为尔青。
和周开祖即席
作者：韦骧
朝代：宋
体裁：七言律诗

海云收雨作新晴，春日开筵趣早成。六席共年谁独少，千龄几半互相兄。须怜东道情尤厚，况是西归盖始倾。更玩掌中珍句好，不知帘外玉蟾生。
和周开祖赋会有美堂呈权府察院
作者：韦骧
朝代：宋

共陪红旆陟巍峨，有美轩楹气候和。
樽酒融融懽广座，梁尘拂拂应清歌。
风随江浦霜涛急，日下湖山翠霭多。
何处追谈此佳趣，主人不晚在鸾坡。
和周开祖赋会有美堂呈权府察院
作者：韦骧
朝代：宋

共陪红旆陟巍峨，有美轩楹气候和。樽酒融融欢广座，梁尘拂拂应清歌。风随江浦霜涛急，日下湖山翠霭多。何处追谈此佳趣，主人不晚在鸾坡。
和唐韦相国盛山十二咏 其一 宿云亭
作者：韦骧
朝代：宋

无心固无恋，犹爱宿危檐。况复寻幽客，高情岂易厌。
和唐韦相国盛山十二咏 其五 流杯渠
作者：韦骧
朝代：宋

渠湾水流速，杯漾酒行迟。莫诮经营巧，清欢得所施。
和唐韦相国盛山十二咏 其十二 上士瓶泉
作者：韦骧
朝代：宋

上士体虚无，瓶泉与道俱。倘馀涓滴润，可救众焦枯。
和唐韦相国盛山十二咏 其四 梅溪
作者：韦骧
朝代：宋

清影笼寒水，幽香逐晚风。和羹人已远，溪上自芳丛。
和唐韦相国盛山十二咏·上士瓶泉
作者：韦骧
朝代：宋

上士体虚无，瓶泉与道俱。
倘余涓滴润，可救众焦枯。
和唐韦相国盛山十二咏·宿云亭
作者：韦骧
朝代：宋

无心固无恋，犹爱宿危檐。况复寻幽客，高情岂易厌。隐月月非隐，岫名诚强名。清光中夜满，谁谓碍峥嵘。种茶当岭上，日近地先春。始自钧陶手，遗芳及后人。清影笼寒水，幽香逐晚风。和羹人已远，溪上自芳丛。渠湾水流速，杯漾酒行迟。莫诮经营巧，清欢得所施。盘石以为磴，萦纡上翠岑。披云瞩佳境，适此慰登临。当日桃花坞，多应效武陵。春风今寂寞，犹以旧名称。栉密翠婵娟，结根岩石前。不饶尘土地，自信雪霜天。象物名台势，琵琶出自然。登临得真趣，所乐类无弦。沼有胡芦状，成非疏凿功。霄澄星月影，彷佛似壶中。绣衣无已久，石榻尚依然。不识寻山客，几人能爱贤。上士体虚无，瓶泉与道俱。倘馀涓滴润，可救众焦枯。
和唐韦相国盛山十二咏·宿云亭
作者：韦骧
朝代：宋

无心固无恋，犹爱宿危檐。
况復寻幽客，高情岂易厌。
和唐韦相国盛山十二咏·桃坞
作者：韦骧
朝代：宋
体裁：五言绝句

当日桃花坞，多应效武陵。春风今寂寞，犹以旧名称。
和唐韦相国盛山十二咏·梅溪
作者：韦骧
朝代：宋

清影笼寒水，幽香逐晚风。
和羮人已远，溪上自芳丛。
和唐韦相国盛山十二咏·流杯渠
作者：韦骧
朝代：宋

渠湾水流速，杯漾酒行迟。
莫诮经营巧，清懽得所施。
和唐韦相国盛山十二咏·琵琶台
作者：韦骧
朝代：宋
体裁：五言绝句

象物名台势，琵琶出自然。登临得真趣，所乐类无弦。
和唐韦相国盛山十二咏·盘石磴
作者：韦骧
朝代：宋
体裁：五言绝句

盘石以为磴，萦纡上翠岑。披云瞩佳境，适此慰登临。
和唐韦相国盛山十二咏·竹岩
作者：韦骧
朝代：宋
体裁：五言绝句

栉密翠婵娟，结根岩石前。不饶尘土地，自信雪霜天。
和唐韦相国盛山十二咏·绣衣石榻
作者：韦骧
朝代：宋
体裁：五言绝句

绣衣无已久，石榻尚依然。不识寻山客，几人能爱贤。
和唐韦相国盛山十二咏·胡芦沼
作者：韦骧
朝代：宋
体裁：五言绝句

沼有胡芦状，成非疏凿功。霄澄星月影，彷佛似壶中。
和唐韦相国盛山十二咏·茶岭
作者：韦骧
朝代：宋
体裁：五言绝句

种茶当岭上，日近地先春。始自钧陶手，遗芳及后人。
和唐韦相国盛山十二咏·隐月岫
作者：韦骧
朝代：宋
体裁：五言绝句

隐月月非隐，岫名诚强名。清光中夜满，谁谓碍峥嵘。
和喜奉御札改元元丰口号
作者：韦骧
朝代：宋
体裁：七言绝句

改号泥封下碧空，天光远烛郡城中。禁林旧德承宣重，预向偏州致岁丰。
和喻明仲题纯粹大师虚一轩诗
作者：韦骧
朝代：宋

闻说琳公最佳处，榜题虚一一轩清。逍遥羽客真高隐，旷达星郎肯谩名。琴挂无弦藏至乐，炉存微火锁长生。未能投步资閒适，聊和新诗托寄声。
和喻明仲题纯粹大师虚一轩诗
作者：韦骧
朝代：宋

闻说琳公最佳处，榜题虚一一轩清。
逍遥羽客真高隐，旷达星郎肯谩名。
琴挂无弦藏至乐，炉存微火锁长生。
未能投步资閒适，聊和新诗託寄声。
和因观罩鱼斫鲙
作者：韦骧
朝代：宋

一丈深溪一丈鱼，不论高价只愁无。携来缕作霜盘鲙，美玉纷纷得所沽。昔咏洗刀鱼眼红，少陵才思摩秋空。今朝大嚼有馀兴，佳句复出文章翁。
和因观罩鱼斫鲙·其一
作者：韦骧
朝代：宋
体裁：七言绝句

一丈深溪一丈鱼，不论高价只愁无。携来缕作霜盘鲙，美玉纷纷得所沽。
和因观罩鱼斫鲙·其二
作者：韦骧
朝代：宋

昔咏洗刀鱼眼红，少陵才思摩秋空。
今朝大嚼有余兴，佳句復出文章翁。
和因观罩鱼斫鲙·其二
作者：韦骧
朝代：宋

昔咏洗刀鱼眼红，少陵才思摩秋空。今朝大嚼有馀兴，佳句复出文章翁。
和城头相望
作者：韦骧
朝代：宋

雨余山溜涨春沟，欲上危亭奉燕游。
前望篮舆转城角，恍疑仙步在鰲头。
和城头相望
作者：韦骧
朝代：宋

雨馀山溜涨春沟，欲上危亭奉燕游。前望篮舆转城角，恍疑仙步在鳌头。
和夜登东阁
作者：韦骧
朝代：宋
体裁：七言绝句

夜初乘兴上城头，白玉蟾蜍碧玉天。爽旷襟怀谁得似，谪仙身世岂非前。
和天庆观醮宿
作者：韦骧
朝代：宋

璧月团团彻晓明，琳宫深邃寂无声。
传闻此夜曾斋宿，读着新诗骨也清。
和天庆观醮宿
作者：韦骧
朝代：宋

璧月团团彻晓明，琳宫深邃寂无声。传闻此夜曾斋宿，读著新诗骨也清。
和太守临清阁一首
作者：韦骧
朝代：宋

朱阁新前构，峥嵘枕水端。地饶千顷秀，天付四时寒。波蹙龙鳞活，山斜凤翼攒。晴光照毛发，翠霭夺华丹。贺老空游鉴，严公浪记滩。轩窗通浩荡，榱桷变彫残。静极尘机丧，清多饵钓难。来当思洁白，意不在游盘。气爽如开浚，堤环若刈兰。绘工忧措手，诗将勇濡翰。远目穷层汉，澄心俯曲栏。鸢鱼皆自得，宇宙始知宽。神物亨中发，贤侯与众欢。政声喧盛美，隅泣解辛酸。登览临春昼，雍容兀醉冠。千龄幸臣宋，五裤正歌潘。环佩锵芳席，旌麾揭画竿。笳箫音嘒嘒，貔虎势桓桓。俗乐芹争采，宾归铗不弹。落成今日事，遗爱永江干。
和太守临清阁一首
作者：韦骧
朝代：宋

朱阁新前构，峥嵘枕水端。
地饶千顷秀，天付四时寒。
波蹙龙鳞活，山斜凤翼攒。
晴光照毛髮，翠霭夺华丹。
贺老空游鑑，严公浪记滩。
轩窗通浩荡，榱桷变雕残。
静极尘机丧，清多饵钓难。
来当思洁白，意不在游盘。
气爽如开凌，堤环若刈兰。
绘工忧措手，诗将勇濡翰。
远目穷层汉，澄心俯曲栏。
鸢鱼皆自得，宇宙始知寛。
神物亨中发，贤侯与众懽。
政声喧盛美，隅泣解辛酸。
登览临春昼，雍容兀醉冠。
千龄幸臣宋，五袴正歌潘。
环佩锵芳席，旌麾掲画竿。
笳箫音嘒嘒，貔虎势桓桓。
俗乐芹争采，宾归铗不弹。
落成今日事，遗爱永江干。
和太守叔康以诗答桃
作者：韦骧
朝代：宋

铃阁挥毫写浩才，云笺艳艳发松煤。桃投愧匪千年种，瑶报荣誇十袭开。目送武陵佳实去，耳听清庙雅音来。不龟献药尝封地，未似芹诚致赠瑰。
和太守叔康以诗答桃
作者：韦骧
朝代：宋

铃阁挥毫写浩才，云笺艷艷发松煤。
桃投愧匪千年种，瑶报荣夸十袭开。
目送武陵佳实去，耳听清庙雅音来。
不龟献药尝封地，未似芹诚致赠瑰。
和太守郡阁望羣山有雪
作者：韦骧
朝代：宋

郊原霁后晚寒清，残雪笼山望处明。
尽道凝留因地冷，当知粉饰藉天成。
昆冈玉聚微云敛，沧海潮横返照清。
解赋属谁诗格老，贤侯登覧在层城。
和太守郡阁望群山有雪
作者：韦骧
朝代：宋

郊原霁后晚寒清，残雪笼山望处明。尽道凝留因地冷，当知粉饰藉天成。昆冈玉聚微云敛，沧海潮横返照清。解赋属谁诗格老，贤侯登览在层城。
和子方夜过卧云庵绝句
作者：韦骧
朝代：宋
体裁：七言绝句

自愧银鱼久未成，区区从政谩辛勤。过庵佳句撩幽兴，待买青山占白云。
和子方登朝京楼偶成
作者：韦骧
朝代：宋
体裁：七言律诗

登楼为喜乍晴时，欲倚栏杆日已微。头上云生还作雨，座间风劲却添衣。笑言且共须臾乐，气象休惊顷刻非。应是催诗念前况，果然高唱属先机。
和子方赠祖夷仲提刑
作者：韦骧
朝代：宋

蓬莱为别几秋风，倅乘当年服徇公。梁汉曾嗟失高躅，瓯闽幸迟扩前功。税车白发相看喜，把酒黄堂一笑同。行见刑清八州境，里言应不咏垣东。
和子方赠祖夷仲提刑
作者：韦骧
朝代：宋

蓬莱为别几秋风，倅乘当年服狥公。
梁汉曾嗟失高躅，瓯闽幸迟扩前功。
税车白髪相看喜，把酒黄堂一笑同。
行见刑清八州境，里言应不咏垣东。
和孔彦常侍郎癸酉冬雪
作者：韦骧
朝代：宋

淳深等彭泽，瑰怪轻玉川。读公冬雪吟，爽气何飘然。斋祠宿华省，对此同云天。坐看积琼瑶，光辉想蓝田。泥滓歘藏垢，朽枯顿增妍。纷纷布寒空，往往迷飞仙。狐裘杀馀温，薰炉凝微烟。清冷彻心骨，复谁嘲昼眠。雄词笔下驱，若放春水船。庆丰仍记岁，讽咏期他年。
和孔彦常侍郎癸酉冬雪
作者：韦骧
朝代：宋

淳深等彭泽，瑰怪轻玉川。
读公冬雪吟，爽气何飘然。
斋祠宿华省，对此同云天。
坐看积琼瑶，光辉想蓝田。
泥滓歘藏垢，朽枯顿增妍。
纷纷布寒空，往往迷飞仙。
狐裘閷余温，薫炉凝微烟。
清冷彻心骨，復谁嘲昼眠。
雄词笔下驱，若放春水船。
庆丰仍记岁，讽咏期他年。
和孙世则着作新年见寄·其一
作者：韦骧
朝代：宋

不奉清谭一纪余，相期情分愈于初。
数篇秀句锋谁敌，累幅华笺手自书。
芸省联曹虽喜共，萍江制邑独惭疏。
如君才术当超卓，安见飞黄困守闾。
和孙世则着作新年见寄·其二
作者：韦骧
朝代：宋

剸繁芟弊力无余，行学存心负厥初。
冻笔方驱嚣讼牒，解颐忽得故人书。
分襟固久情还密，领邑虽邻迹也疏。
安得同时俱代去，相从山水乐吾闾。
和孙世则著作新年见寄
作者：韦骧
朝代：宋

不奉清谭一纪馀，相期情分愈于初。数篇秀句锋谁敌，累幅华笺手自书。芸省联曹虽喜共，萍江制邑独惭疏。如君才术当超卓，安见飞黄困守闾。剸繁芟弊力无馀，行学存心负厥初。冻笔方驱嚣讼牒，解颐忽得故人书。分襟固久情还密，领邑虽邻迹也疏。安得同时俱代去，相从山水乐吾闾。
和孙世则著作新年见寄·其一
作者：韦骧
朝代：宋

不奉清谭一纪馀，相期情分愈于初。数篇秀句锋谁敌，累幅华笺手自书。芸省联曹虽喜共，萍江制邑独惭疏。如君才术当超卓，安见飞黄困守闾。
和孙世则著作新年见寄·其二
作者：韦骧
朝代：宋

剸繁芟弊力无馀，行学存心负厥初。冻笔方驱嚣讼牒，解颐忽得故人书。分襟固久情还密，领邑虽邻迹也疏。安得同时俱代去，相从山水乐吾闾。
和孙叔康中秋寄运判胡秘丞
作者：韦骧
朝代：宋
体裁：七言律诗

郡堞危楼夜气清，江光海色接天平。凉秋一半无边爽，皓月十分何太明。使者星轺行暂远，史君兵酿恨徒倾。自怜负弩区区迹，却向澄霄望旆旌。
和孙叔康九日三首
作者：韦骧
朝代：宋

楼压西城埤堄重，使君才思浩无穷。芳樽泛出陶潜菊，健笔吟成老杜风。西座一时飞大白，双旌尽晚卷深红。自怜远迹违高会，九月篇章亦幸同。使旆登高拂晓来，贤宾道旧喜追陪。东篱黄菊因时盛，北海清樽趁节开。帘幕云收见洲渚，笙箫风引下楼台。新诗侑酒穷佳兴，不惜当筵耻执罍。区区冷色度凉秋，不得乘时奉胜游。九日杯觞虽独远，一番珠玉幸兼收。紫萸随分浮金盏，明月还能照荻洲。欲写萧条才思拙，临笺尤愧乏银钩。
和孙叔康九日三首·其一
作者：韦骧
朝代：宋

楼压西城埤堄重，使君才思浩无穷。芳樽泛出陶潜菊，健笔吟成老杜风。西座一时飞大白，双旌尽晚卷深红。自怜远迹违高会，九月篇章亦幸同。
和孙叔康九日三首·其一
作者：韦骧
朝代：宋

楼压西城埤堄重，使君才思浩无穷。
芳罇泛出陶潜菊，健笔吟成老杜风。
西座一时飞大白，双旌尽晚卷深红。
自怜远蹟违高会，九月篇章亦幸同。
和孙叔康九日三首·其三
作者：韦骧
朝代：宋
体裁：七言律诗

区区冷色度凉秋，不得乘时奉胜游。九日杯觞虽独远，一番珠玉幸兼收。紫萸随分浮金盏，明月还能照荻洲。欲写萧条才思拙，临笺尤愧乏银钩。
和孙叔康九日三首·其二
作者：韦骧
朝代：宋
体裁：七言律诗

使旆登高拂晓来，贤宾道旧喜追陪。东篱黄菊因时盛，北海清樽趁节开。帘幕云收见洲渚，笙箫风引下楼台。新诗侑酒穷佳兴，不惜当筵耻执罍。
和孙叔康以诗寄芋
作者：韦骧
朝代：宋
体裁：七言绝句

清淳一阕听埙篪，磊落堆盘享芋鸱。拙令此时心饫足，暂忘野外有民饥。
和孙叔康寄示上元
作者：韦骧
朝代：宋
体裁：七言律诗

闻说邦人庆上元，使君同乐具宾筵。朱轓不得陪清赏，明月空能共此圆。和气暗随香穗散，微风轻送烛花偏。谩将鄙句追高会，已负当时白玉船。
和孙叔康探梅二十八韵
作者：韦骧
朝代：宋

腊过春将近，江梅想已苞。逢时在南国，探信出东郊。径雪晴初扫，河冰薄易敲。寻香望林隙，惊素辨山坳。跃马回宾雁，飞旟慑蜡猫。初芳得消息，喜气自并包。岂待莺声促，宁忧蝶足跑。先容为桃李，脱迹远萧茅。此日花神眷，他年驿使譊。前驺传已的，后乘听犹声。独被阳功早，奚论地势硗。新葩同众阅，秀句仗谁抄。湛湛尘缨濯，纤纤痒背抓。金丝才出莟，珠琲遍攒梢。攀折诚难忍，将承亦旋教。重疑仙界种，复过岁寒交。瑩洁疏情窦，精神动目窅。贪幽频倚杖，薄晚倦回鞘。有酒安辞釂，无鱼孰叹庖。轻裘忘拥腋，短发任垂髾。坐不娱歌舞，盘非贵烙炮。量尊钟与鼎，器隘斗兼筲。勇作先春计，甘从玩物嘲。琼英行渐盛，玲赏莫轻抛。次第篘兵酿，随宜馔野肴。投閒集簪履，尽日卷旌旓。陇笛终当起，涂歌或载呶。空枝徒取恨，片片若为胶。
和孙叔康探梅二十八韵
作者：韦骧
朝代：宋
体裁：五言排律

腊过春将近，江梅想已苞。逢时在南国，探信出东郊。径雪晴初扫，河冰薄易敲。寻香望林隙，惊素辨山坳。跃马回宾雁，飞旟慑蜡猫。初芳得消息，喜气自并包。岂待莺声促，宁忧蝶足跑。先容为桃李，脱迹远萧茅。此日花神眷，他年驿使譊。前驺传已的，后乘听犹声。独被阳功早，奚论地势硗。新葩同众阅，秀句仗谁抄。湛湛尘缨濯，纤纤痒背抓。金丝才出莟，珠琲遍攒梢。攀折诚难忍，将承亦旋教。重疑仙界种，复过岁寒交。莹洁疏情窦，精神动目窅。贪幽频倚杖，薄晚倦回鞘。有酒安辞釂，无鱼孰叹庖。轻裘忘拥腋，短发任垂髾。坐不娱歌舞，盘非贵烙炮。量尊钟与鼎，器隘斗兼筲。勇作先春计，甘从玩物嘲。琼英行渐盛，玲赏莫轻抛。次第篘兵酿，随宜馔野肴。投閒集簪履，尽日卷旌旓。陇笛终当起，涂歌或载呶。空枝徒取恨，片片若为胶。
和孙叔康探梅二十八韵
作者：韦骧
朝代：宋

腊过春将近，江梅想已苞。
逢时在南国，探信出东郊。
径雪晴初扫，河冰薄易敲。
寻香望林隙，惊素辨山坳。
跃马迴宾雁，飞旟慑蜡猫。
初芳得消息，喜气自并包。
岂待莺声促，宁忧蝶足跑。
先容为桃李，脱迹远萧茅。
此日花神睠，他年驿使譊。
前驺传已的，后乘听犹声。
独被阳功早，奚论地势硗。
新葩同众阅，秀句仗谁抄。
湛湛尘缨濯，纤纤痒背抓。
金丝纔出莟，珠琲遍攒梢。
攀折诚难忍，将承亦旋教。
重疑仙界种，復过岁寒交。
莹洁疏情窦，精神动目窅。
贪幽频倚杖，薄晚倦迴鞘。
有酒安辞釂，无鱼孰嘆庖。
轻裘忘拥腋，短髮任垂髾。
坐不娱歌舞，盘非贵烙炮。
量尊钟与鼎，器隘斗兼筲。
勇作先春计，甘从玩物嘲。
琼英行渐盛，玲赏莫轻抛。
次第篘兵酿，随宜馔野肴。
投閒集簪履，尽日卷旌旓。
陇笛终当起，涂歌或载呶。
空枝徒取恨，片片若为胶。
和孙正甫二首
作者：韦骧
朝代：宋

马头今日向西行，不比来时道路生。与子联镳下长阪，无人回首望高城。疏林积叶牛閒卧，衰草牵风兔自惊。诗思过于归思好，征鸿斜衬落霞明。马头今日向西行，仆驭欣欣脚力生。白雪波涛离海国，黄金宫阙想京城。墙间笑语群儿集，木末冲飞独鸟惊。从此归程宜倍道，解鞍须到众星明。
和孙正甫二首·其一
作者：韦骧
朝代：宋

马头今日向西行，不比来时道路生。与子联镳下长阪，无人回首望高城。疏林积叶牛閒卧，衰草牵风兔自惊。诗思过于归思好，征鸿斜衬落霞明。
和孙正甫二首·其一
作者：韦骧
朝代：宋

马头今日向西行，不比来时道路生。
与子联镳下长阪，无人迴首望高城。
疏林积叶牛閒卧，衰草牵风兔自惊。
诗思过于归思好，征鸿斜衬落霞明。
和孙正甫二首·其二
作者：韦骧
朝代：宋

马头今日向西行，仆驭欣欣脚力生。白雪波涛离海国，黄金宫阙想京城。墙间笑语群儿集，木末冲飞独鸟惊。从此归程宜倍道，解鞍须到众星明。
和孙正甫二首·其二
作者：韦骧
朝代：宋

马头今日向西行，仆驭欣欣脚力生。
白雪波涛离海国，黄金宫阙想京城。
墻间笑语羣儿集，木末衝飞独鸟惊。
从此归程宜倍道，解鞍须到众星明。
和季春初牡丹花
作者：韦骧
朝代：宋

绕栏矜赏日千回，赋咏惭无卓荦才。天意似嫌群卉杂，花王留在晚春开。曾经唐苑声歌后，不是隋园剪綵来。安用繁言警耽惑，爱奇能有几人栽。
和季春初牡丹花
作者：韦骧
朝代：宋

遶栏矜赏日千迴，赋咏惭无卓荦才。
天意似嫌羣卉杂，花王留在晚春开。
曾经唐苑声歌后，不是隋园剪綵来。
安用繁言警躭惑，爱奇能有几人栽。
和宇文伯修侍郎会中和堂二首
作者：韦骧
朝代：宋

燕堂高会势峨峨，拂面薰风气候和。广座初陪文字饮，满城重听裤襦歌。锦裀藉舞矜回雪，玉麈挥谈沛决河。牧伯娱宾同众乐，庾公清兴未为多。华构峥嵘倚碧霄，开筵潇洒聚英僚。衣沾翠霭天收雨，目送银山海上潮。半日清欢浃觞咏，几番凉吹韵笙箫。醺酣老客依帡庇，归隐而今岂俟招。
和宇文伯修侍郎会中和堂二首·其一
作者：韦骧
朝代：宋

燕堂高会势峨峨，拂面熏风气候和。
广座初陪文字饮，满城重听袴襦歌。
锦裀藉舞矜回雪，玉麈挥谈沛决河。
牧伯娱宾同众乐，庾公清兴未为多。
和宇文伯修侍郎会中和堂二首·其一
作者：韦骧
朝代：宋

燕堂高会势峨峨，拂面薰风气候和。广座初陪文字饮，满城重听裤襦歌。锦裀藉舞矜回雪，玉麈挥谈沛决河。牧伯娱宾同众乐，庾公清兴未为多。
和宇文伯修侍郎会中和堂二首·其二
作者：韦骧
朝代：宋

华构峥嵘倚碧霄，开筵潇洒聚英僚。衣沾翠霭天收雨，目送银山海上潮。半日清欢浃觞咏，几番凉吹韵笙箫。醺酣老客依帡庇，归隐而今岂俟招。
和宇文伯修侍郎会中和堂二首·其二
作者：韦骧
朝代：宋

华构峥嵘倚碧霄，开筵潇洒聚英僚。
衣霑翠霭天收雨，目送银山海上潮。
半日清欢浃觞咏，几番凉吹韵笙箫。
醺酣老客依帡庇，归隐而今岂俟招。
和宇文侍郎观潮
作者：韦骧
朝代：宋

江上双峰屹若门，秋潮涌出势横奔。先声何翅云雷震，猛逝直疑溟海翻。壮观平分吴与越，激波遥自巽之坤。驱除残暑长空凛，喷薄晴光列岫昏。冲涉唯惊兀舟楫，迁腾那复论鹏鲲。仙槎远泛时相际，野马兼驰力更掀。华信筑塘无宿恨，子胥乘浪有忠魂。吴儿勿诧轻身弄，自古冯河岂足言。
和宇文侍郎观潮
作者：韦骧
朝代：宋

江上双峰屹若门，秋潮涌出势横奔。
先声何翅云雷震，猛逝直疑溟海翻。
壮观平分吴与越，激波遥自巽之坤。
驱除残暑长空凛，喷薄晴光列岫昏。
衝涉唯惊兀舟楫，迁腾那復论鹏鲲。
仙槎远泛时相际，野马兼驰力更掀。
华信筑塘无宿恨，子胥乘浪有忠魂。
吴儿勿诧轻身弄，自古冯河岂足言。
和宝严阁
作者：韦骧
朝代：宋
体裁：七言律诗

佛宫高阁踞城东，巾履閒来面碧峰。风却云头护清景，春催柳眼作先容。溪傍几簇红梢露，竹外谁家翠幕重。玉局棋收归路近，昏鸦惊溃一声钟。
和寒食
作者：韦骧
朝代：宋

城关咫尺到春郊，跃马行春固不劳。
寒食萧疏观物态，楚歌嘲哳聚儿曹。
平湖漾日扁舟满，芳榭迎风画鼓高。
薄暮田翁醉归乐，山花倒插挈余醪。
和寒食
作者：韦骧
朝代：宋

城关咫尺到春郊，跃马行春固不劳。寒食萧疏观物态，楚歌嘲哳聚儿曹。平湖漾日扁舟满，芳榭迎风画鼓高。薄暮田翁醉归乐，山花倒插挈馀醪。
和小雨乘兴游城西竹园
作者：韦骧
朝代：宋
体裁：七言绝句

冷逼林坳笋未筠，润通花底砌无尘。且倾文举盈樽酒，莫惜林宗折角巾。
和山城灯夜
作者：韦骧
朝代：宋

山城灯夕兴厌厌，俗乐年丰令节参。竿首挂星还拱北，云中回雁倦图南。笙箫度曲喧芳席，綵翠交光结秀岩。邦伯欲归人恋恋，帐兵休报鼓声三。
和山城灯夜
作者：韦骧
朝代：宋

山城灯夕兴厌厌，俗乐年丰令节参。
竿首挂星还拱北，云中迴雁倦图南。
笙箫度曲喧芳席，綵翠交光结秀岩。
邦伯欲归人恋恋，帐兵休报鼓声三。
和山行回坐临清桥啜茶
作者：韦骧
朝代：宋

云軿回处引笙箫，疑向春宵度鹊桥。桥上茗杯烹白雪，枯肠搜遍俗缘消。
和山行迴坐临清桥啜茶
作者：韦骧
朝代：宋

云軿迴处引笙箫，疑向春宵度鹊桥。
桥上茗杯烹白雪，枯肠搜遍俗缘消。
和山郡早起
作者：韦骧
朝代：宋

牙城晓色动旌旗，笔吏来钞枕上诗。溪柳山梅应闇觉，先春芳意肯迟迟。铃斋书几烛花消，帘外寒霜晓尚飘。却忆夜乘行乐处，烟村云坞听农谣。
和山郡早起·其一
作者：韦骧
朝代：宋
体裁：七言绝句

牙城晓色动旌旗，笔吏来钞枕上诗。溪柳山梅应闇觉，先春芳意肯迟迟。
和山郡早起·其二
作者：韦骧
朝代：宋

铃斋书几烛花消，帘外寒霜晓尚飘。
却忆夜乘行乐处，烟村云坞听农謡。
和山郡早起·其二
作者：韦骧
朝代：宋

铃斋书几烛花消，帘外寒霜晓尚飘。却忆夜乘行乐处，烟村云坞听农谣。
和岁节见招城上閒步
作者：韦骧
朝代：宋

山头宿霭微微见，木末春风细细生。动植逢时俱有意，乾坤造物本无情。拘挛未易逃绳检，休暇何妨解组缨。所幸得吟潇洒句，又随旌旆上牙城。
和岁节见招城上閒步
作者：韦骧
朝代：宋

山头宿霭微微见，木末春风细细生。
动植逢时俱有意，干坤造物本无情。
拘挛未易逃绳检，休暇何妨解组缨。
所幸得吟潇洒句，又随旌旆上牙城。
和岁除
作者：韦骧
朝代：宋

莫惜年华此夕凋，漫漫将旦即春朝。缇帷指刻更残律，析木循环复建杓。玉盏椒花投晓荐，银檠蜡炬隔年消。祗应幽谷知时早，已欲飞迁翠木乔。
和岁除
作者：韦骧
朝代：宋

莫惜年华此夕凋，漫漫将旦即春朝。
缇帷指刻更残律，析木循环復建杓。
玉琖椒花投晓荐，银檠蜡炬隔年消。
祗应幽谷知时早，已欲飞迁翠木乔。
和岑岩起见寄三绝
作者：韦骧
朝代：宋

别来凡历几重山，又报兼途策马还。而我病躯方觉健，喜时觞酒助谈间。分携斜日在青山，不意黎明我遽还。却向益昌迎马首，由来无定是人间。百丈江流万仞山，一车方往一车还。若教说著邯郸梦，都在胡卢掩口间。
和岑岩起见寄三绝·其一
作者：韦骧
朝代：宋
体裁：七言绝句

别来凡历几重山，又报兼途策马还。而我病躯方觉健，喜时觞酒助谈间。
和岑岩起见寄三绝·其三
作者：韦骧
朝代：宋

百丈江流万仞山，一车方往一车还。
若教说着邯郸梦，都在胡卢掩口间。
和岑岩起见寄三绝·其三
作者：韦骧
朝代：宋

百丈江流万仞山，一车方往一车还。若教说著邯郸梦，都在胡卢掩口间。
和岑岩起见寄三绝·其二
作者：韦骧
朝代：宋
体裁：七言绝句

分携斜日在青山，不意黎明我遽还。却向益昌迎马首，由来无定是人间。
和岩起观旧诗有感
作者：韦骧
朝代：宋

弃繻东去有遗篇，杖节西还今几年。莫向长岐悲齿发，似君行学可怡然。
和岩起观旧诗有感
作者：韦骧
朝代：宋

弃繻东去有遗篇，杖节西还今几年。
莫向长岐悲齿髪，似君行学可怡然。
和庭橘
作者：韦骧
朝代：宋

常思洞庭橘，美实冠南方。
雪蘤千林谢，金衣万顷黄。
辉光依泽国，彷佛在仙乡。
沈咏滋迎露，韦诗寄待霜。
远邦方渴想，邻圃得清香。
未用矜封户，何如助釂觞。
分甘音尚阻，抽思韵空长。
岂必三吴渚，宁烦一苇航。
搘笻即可到，反掌便堪尝。
慰我东南梦，殷勤送斐章。
和庭橘
作者：韦骧
朝代：宋

常思洞庭橘，美实冠南方。雪蘤千林谢，金衣万顷黄。辉光依泽国，彷佛在仙乡。沈咏滋迎露，韦诗寄待霜。远邦方渴想，邻圃得清香。未用矜封户，何如助釂觞。分甘音尚阻，抽思韵空长。岂必三吴渚，宁烦一苇航。支筇即可到，反掌便堪尝。慰我东南梦，殷勤送斐章。
和彦常看月
作者：韦骧
朝代：宋

双扉窈窕疑仙穴，锁宿弥旬尘事绝。夜色萧然鼓二更，联步空庭望寒月。众星掩抑天无云，万瓦鳞鳞带霜雪。俯看腐草亦光辉，仰数冥鸿自行列。瑶台十二好裴徊，银界三千孰分别。钩帘却坐未欲寝，况有高谈助清澈。匆匆置酒当虚檐，肴蔌饤饾殊微纤。长檠彻去不复用，岂假密炬徒炎炎。追思李杜篇章妙，亦有狂语时相兼。举杯劝饮一何怪，斫桂浪恣尤难厌。岂如我辈赏以意，一觞一咏情何恬。兴阑影侧各分散，心月两适俱无嫌。
和彦常看月
作者：韦骧
朝代：宋

双扉窈窕疑仙穴，锁宿弥旬尘事绝。
夜色萧然鼓二更，联步空庭望寒月。
众星掩抑天无云，万瓦鳞鳞带霜雪。
俯看腐草亦光辉，仰数冥鸿自行列。
瑶台十二好裴徊，银界三千孰分别。
钩帘却坐未欲寝，况有高谈助清澈。
匆匆置酒当虚檐，餚蔌饤饾殊微纤。
长檠彻去不復用，岂假密炬徒炎炎。
追思李杜篇章妙，亦有狂语时相兼。
举杯劝饮一何怪，斫桂浪恣尤难厌。
岂如我辈赏以意，一觞一咏情何恬。
兴阑影侧各分散，心月两适俱无嫌。
和徐仲元以诗见送
作者：韦骧
朝代：宋

火云涌起势崔巍，行舸纱窗一一开。自是宦途无定迹，莫嫌台檄属非材。往还倏忽南柯梦，离合殷勤北海罍。更谢□人为吉语，果然朝夕得归来。
和徐仲元以诗见送
作者：韦骧
朝代：宋

火云涌起势崔巍，行舸纱窗一一开。
自是宦途无定迹，莫嫌台檄属非材。
往还倐忽南柯梦，离合殷勤北海垒。
更谢□人为吉语，果然朝夕得归来。
和念祖
作者：韦骧
朝代：宋
体裁：五言绝句

仰服籯金训，传家在一经。况当声教远，夜柝静戎亭。
和扑满
作者：韦骧
朝代：宋
体裁：五言律诗

一等出钧陶，唯便儿女曹。诲悭材甚小，扑满祸难逃。所忌同敧器，为忧在错刀。物微诚谕远，招损警贪饕。
和提刑度支游永康灵岩
作者：韦骧
朝代：宋

天下被泽久，诗人歌旱麓。廉按重时选，巡行当岁熟。优游今日心，憩息兹山腹。峰危齐鸟道，岩邃容佛屋。长松揭臣盖，修篁削青玉。尘远疑仙隐，景远如画簇。还辕兴有馀，过隙光何速。据云出苍翠，回首辨重复。留止念所之，吟咏生不足。不获睹胜游，空言继郎宿。
和提刑度支游永康灵岩
作者：韦骧
朝代：宋

天下被泽久，诗人歌旱麓。
廉按重时选，巡行当岁熟。
优游今日心，憩息兹山腹。
峰危齐鸟道，岩邃容佛屋。
长松揭臣盖，修篁削青玉。
尘远疑僊隐，景远如画簇。
还辕兴有余，过隙光何速。
据云出苍翠，回首辨重復。
留止念所之，吟咏生不足。
不获睹胜游，空言继郎宿。
和新晴
作者：韦骧
朝代：宋
体裁：古风

晴溪绿于蓝，舴艋随风泛。春光一何明，山川在轩槛。杖履登青皋，牵条系柔缆。追攀尽幽兴，寻源达觞滥。
和新晴
作者：韦骧
朝代：宋

晴溪绿于蓝，舴艋随风泛。
春光一何明，山川在轩槛。
杖履登青皋，牵条繋柔缆。
追攀尽幽兴，寻源达觞滥。
和新晴
作者：韦骧
朝代：宋

晴溪绿于蓝，舴艋随风泛。春光一何明，山川在轩槛。杖履登青皋，牵条繫柔缆。追攀尽幽兴，寻源达觞滥。
和新晴
作者：韦骧
朝代：宋
体裁：五言律诗

泛鹢兼乘竹，高低秀色间。鸭头生野水，凤翼展晴山。掎摭青春态，消磨白日閒。郡园双白鹭，投晚逐人还。
和新竹
作者：韦骧
朝代：宋
体裁：七言律诗

根本坚深岂费培，龙蛇蜕尽见天材。斜穿似爱幽人到，疏列还容小径开。凉月骤添新影密，清风不减旧枝来。岁穷自有凌霜节，宁比秋衰恶草莱。
和春晚过幽谷口占
作者：韦骧
朝代：宋

先春当日探芳芽，瞬息而今已落花。碧实有心应见笑，岂须新艳引流霞。
和春晚过幽谷口占
作者：韦骧
朝代：宋

先春当日探芳芽，瞬息而今已落花。
碧实有心应见笑，岂须新艷引流霞。
和春阴倦游
作者：韦骧
朝代：宋
体裁：五言律诗

铃阁兴何幽，公庭讼不留。未能清昼寝，偶作夹城游。竹色仍烟翠，梅香趁水流。持杯听暮角，一任起楼头。
和晚春雨霁
作者：韦骧
朝代：宋

油云卷尽晓天明，风色融和日色轻。
着处余花知有命，一番绵雨喜初晴。
园林经润春难老，庭馆无尘气转清。
谁道东君忘所属，此时于物特垂情。
和晚春雨霁
作者：韦骧
朝代：宋

油云卷尽晓天明，风色融和日色轻。著处馀花知有命，一番绵雨喜初晴。园林经润春难老，庭馆无尘气转清。谁道东君忘所属，此时于物特垂情。
和晚晴书事
作者：韦骧
朝代：宋

圆荷贴水翠钱稀，风掠余花片片飞。
细雨有情容易歇，青春无繫等閒归。
楼头晚鼓牵声远，海上云山乱点微。
坐喜民田见丰兆，幅巾谈笑对残晖。
和晚晴书事
作者：韦骧
朝代：宋

圆荷贴水翠钱稀，风掠馀花片片飞。细雨有情容易歇，青春无系等閒归。楼头晚鼓牵声远，海上云山乱点微。坐喜民田见丰兆，幅巾谈笑对残晖。
和曹子方
作者：韦骧
朝代：宋

绕舍方怜喜鹊鸣，临风更听振金声。戆儿远宦趋庭过，善友新篇击钵成。荒学谩传乌足道，嘉辞借誉一何荣。凤毛池上他年贵，谦晦终难掩道耕。
和曹子方
作者：韦骧
朝代：宋

遶舍方怜喜鹊鸣，临风更听振金声。
戅儿远宦趋庭过，善友新篇击钵成。
荒学谩传乌足道，嘉辞借誉一何荣。
凤毛池上他年贵，谦晦终难掩道耕。
和木香花
作者：韦骧
朝代：宋
体裁：五言律诗

架竹引繁英，青罗簇素琼。潜卑宝相色，远过瑞香清。被雨凝云重，困风舞雪轻。凭谁变花谱，升在最高名。
和朱伯英以诗庆将代
作者：韦骧
朝代：宋

非材安敢叹淹留，吏外尤忻共雅游。欲代虽知归去乐，相看还动解携愁。襟期岂逐炎凉变，谈笑应随簿领休。来岁黄花何处好，怀思把盏对霜秋。
和朱伯英以诗庆将代
作者：韦骧
朝代：宋

非材安敢嘆淹留，吏外尤忻共雅游。
欲代虽知归去乐，相看还动解携愁。
襟期岂逐炎凉变，谈笑应随簿领休。
来岁黄花何处好，怀思把琖对霜秋。
和朱伯英元夕
作者：韦骧
朝代：宋

燃灯结綵学春山，佳节还逢邑事閒。
僚佐相从真我侣，旄齯共乐在其间。
月中风味当无比，醉裏尘劳似不关。
祗以清罇期漏尽，明朝应悔主才悭。
和朱伯英元夕
作者：韦骧
朝代：宋

燃灯结綵学春山，佳节还逢邑事閒。僚佐相从真我侣，旄齯共乐在其间。月中风味当无比，醉里尘劳似不关。祗以清樽期漏尽，明朝应悔主才悭。
和朱伯英后圃见招
作者：韦骧
朝代：宋
体裁：七言绝句

爱君邀客以清诗，会我公庭缿讼稀。卷白到时须自勉，乱红飞处是春归。
和朱伯英新州诗见寄二首
作者：韦骧
朝代：宋

武川当日一分襟，会合乖期向武林。从此参辰不相比，由来岁月渐加深。书邮远道烦新寄，诗社前盟约再寻。何以报君双白璧，南楼高处独萦心。吏冗拘人好思悭，怜君远远发昏顽。梅花岭外题诗寄，萍实江边继韵还。数幅密缄迢递去，寸诚都写别离间。翻思旧日赓酬乐，鼓噪当时更有颜。
和朱伯英新州诗见寄二首·其一
作者：韦骧
朝代：宋
体裁：七言律诗

武川当日一分襟，会合乖期向武林。从此参辰不相比，由来岁月渐加深。书邮远道烦新寄，诗社前盟约再寻。何以报君双白璧，南楼高处独萦心。
和朱伯英新州诗见寄二首·其二
作者：韦骧
朝代：宋

吏冗拘人好思悭，怜君远远发昏顽。梅花岭外题诗寄，萍实江边继韵还。数幅密缄迢递去，寸诚都写别离间。翻思旧日赓酬乐，鼓噪当时更有颜。
和朱伯英新州诗见寄二首·其二
作者：韦骧
朝代：宋

吏冗拘人好思悭，怜君远远发昏顽。
梅花岭外题诗寄，萍实江边继韵还。
数幅密缄迢递去，寸诚都写别离间。
翻思旧日赓酬乐，鼓譟当时更有颜。
和朱伯英迓送还示
作者：韦骧
朝代：宋
体裁：七言绝句

怜君迍蹇从初仕，慰我萧条典一同。莫为尘劳便兴叹，所施无负即为功。
和朱尉示亲老生日
作者：韦骧
朝代：宋

腊残朝夕是新春，秀入溪山碧万寻。白发亲逢蓬矢庆，綵衣人奉玉杯深。风回庭砌弦簧脆，日上帘旌插珥森。敢谓小官无足慰，尽欢菽水亦甘任。
和朱尉示亲老生日
作者：韦骧
朝代：宋

腊残朝夕是新春，秀入溪山碧万寻。
白髪亲逢蓬矢庆，綵衣人奉玉杯深。
风迴庭砌弦簧脆，日上帘旌插珥森。
敢谓小官无足慰，尽懽菽水亦甘任。
和朱尉见招
作者：韦骧
朝代：宋
体裁：七言律诗

作尉由来本仙局，况能投隙会僚朋。开怀自适人须美，治具虽疏客不憎。雨意初收天爽快，田工将毕岁丰登。高吟大饮无羞涩，祗恐秋风苦不胜。
和朱尉首夏偶书见寄
作者：韦骧
朝代：宋

蹭蹬瓜期失，山城独滞留。
驰驱更万态，寒暑过三周。
底裏繇前固，堤崖懒外修。
仅能违吐茹，岂谓足阳秋。
所幸偷安佚，兹心在讨求。
门阑方事隙，园落见春休。
秀色孤花载，晴光隘叶浮。
池鱼行有队，林鸟语多羞。
芦笋青簪短，丁香翠幄稠。
藏身咍野茧，努角笑蜗牛。
庭拥芭蕉扇，墻披薜荔裘。
清风如远俗，危坐自忘忧。
目极山兼水，云飞越与瓯。
官曹虽鞅掌，野兴易牵钩。
缿绝侵疆讼，阍无覆刺投。
优閒为佐局，邂逅得吾流。
酒薄犹思共，诗成罔不酬。
肺怀非异致，议论讵相矛。
受代何辞晚，谋懽且自由。
他时遂暌阻，徒尔念英游。
和朱尉首夏偶书见寄
作者：韦骧
朝代：宋

蹭蹬瓜期失，山城独滞留。驰驱更万态，寒暑过三周。底里繇前固，堤崖懒外修。仅能违吐茹，岂谓足阳秋。所幸偷安佚，兹心在讨求。门阑方事隙，园落见春休。秀色孤花载，晴光隘叶浮。池鱼行有队，林鸟语多羞。芦笋青簪短，丁香翠幄稠。藏身咍野茧，努角笑蜗牛。庭拥芭蕉扇，墙披薜荔裘。清风如远俗，危坐自忘忧。目极山兼水，云飞越与瓯。官曹虽鞅掌，野兴易牵钩。缿绝侵疆讼，阍无覆刺投。优閒为佐局，邂逅得吾流。酒薄犹思共，诗成罔不酬。肺怀非异致，议论讵相矛。受代何辞晚，谋欢且自由。他时遂暌阻，徒尔念英游。
和李世美见寄兼送推官宰彭泽
作者：韦骧
朝代：宋
体裁：五言律诗

北风传晓角，宿雾锁寒城。秣马登途早，将雏振羽轻。一经承祖训，百里儆官成。多谢龙门秀，贻诗壮去程。
和李信臣游南岩
作者：韦骧
朝代：宋
体裁：七言律诗

秋云沓沓锁秋岩，怪木森森荫碧潭。游骑去时平野晓，老僧迎处满衣岚。何人自塑临泓水，近古遗棺撼石龛。我忆昔年曾此醉，却嗟今日辍陪参。
和柳眼
作者：韦骧
朝代：宋

觇烟窥月早于梅，不待东风着意催。
应为朱轮屡迴顾，未春先向道傍开。
和柳眼
作者：韦骧
朝代：宋

觇烟窥月早于梅，不待东风著意催。应为朱轮屡回顾，未春先向道傍开。
和樱桃花开帐饮口占
作者：韦骧
朝代：宋

樱桃花裏置行厨，一榼琼浆数尾鲈。
勇趁红芳集宾履，玉山倾倚照冰壶。
和樱桃花开帐饮口占
作者：韦骧
朝代：宋

樱桃花里置行厨，一榼琼浆数尾鲈。勇趁红芳集宾履，玉山倾倚照冰壶。
和正月十七日携具见约
作者：韦骧
朝代：宋

远宦随时且自娱，看看受代又脂车。
燃灯初过忘岑寂，极目相从接绪余。
瘴雾催花锦零乱，春风吹鬓雪稀疏。
追怀古语成新咏，万事无非酒破除。
和正月十七日携具见约
作者：韦骧
朝代：宋

远宦随时且自娱，看看受代又脂车。燃灯初过忘岑寂，极目相从接绪馀。瘴雾催花锦零乱，春风吹鬓雪稀疏。追怀古语成新咏，万事无非酒破除。
和正闰晦日
作者：韦骧
朝代：宋
体裁：七言律诗

孟陬闰晦半春光，夜刻初消昼刻强。谷鸟有声皆得意，林花无处不飘香。池经夕雨添新渌，柳舞东风发故狂。亭压高城延过躅，湛然清兴引杯长。
和残腊幽谷西游适
作者：韦骧
朝代：宋
体裁：古风

晴光泛泛山之阿，谷禽朝飞声已和。溪面冰消玉沙活，临溪逆想春风过。忽来忽往祇随兴，驺从屏寘殊无多。略挽梅梢数纤蕊，后日重来添几何。
和江亭春半
作者：韦骧
朝代：宋

亭压长江气象雄，清明时节夕阳中。
天边远嶂横深翠，花外余霞没乱红。
鸥鹭飞鸣得閒趣，渔樵歌唱有淳风。
谁能共向春光醉，穷达多忘学塞翁。
和江亭春半
作者：韦骧
朝代：宋

亭压长江气象雄，清明时节夕阳中。天边远嶂横深翠，花外馀霞没乱红。鸥鹭飞鸣得閒趣，渔樵歌唱有淳风。谁能共向春光醉，穷达多忘学塞翁。
和淮阳颜长道见寄
作者：韦骧
朝代：宋
体裁：七言律诗

冉冉征途似梦间，相从未几又先还。却思前日同清会，不若当年醉碧山。别去载怀眉宇旧，书来重说鬓毛斑。吾侪固有襟期远，肯向明时容易閒。
和温伯道旧见寄
作者：韦骧
朝代：宋

忆随星骑按胶东，屡说余杭气象雄。
今日共为乡里庆，看公双拥旆旌红。
回环山水仙壶外，高下楼台画幅中。
剩把豪篇传美概，免教清话又成空。
和温伯道旧见寄
作者：韦骧
朝代：宋

忆随星骑按胶东，屡说馀杭气象雄。今日共为乡里庆，看公双拥旆旌红。回环山水仙壶外，高下楼台画幅中。剩把豪篇传美概，免教清话又成空。
和潘倅通甫游狼山寺三首
作者：韦骧
朝代：宋

川原浩荡杳回环，附郭苍然独此山。殿阁栖云长苒苒，庵岩度日自閒閒。凋零花草三春后，彷佛阎闾十里閒。远邑拘挛闻胜览，驰心闇逐旆旌还。参天云木覆危冈，下瞰丛林释氏坊。图按古今询露井，水分淮浙看风樯。清才得景吟还健，浩气登高力更强。公暇此游真可乐，纷纷何算少年场。谯门南向是狼山，车马朝行意思宽。风散落花红糁糁，日随飞盖翠团团。望穷沧海尘寰小，坐逼空岩昼景寒。三伏生秋有馀地，无人画与雍州看。
和潘倅通甫游狼山寺三首·其一
作者：韦骧
朝代：宋

川原浩荡杳回环，附郭苍然独此山。
殿阁栖云长苒苒，庵岩度日自閒閒。
凋零花草三春后，彷佛阎闾十里閒。
远邑拘挛闻胜覧，驰心闇逐旆旌还。
和潘倅通甫游狼山寺三首·其一
作者：韦骧
朝代：宋

川原浩荡杳回环，附郭苍然独此山。殿阁栖云长苒苒，庵岩度日自閒閒。凋零花草三春后，彷佛阎闾十里閒。远邑拘挛闻胜览，驰心闇逐旆旌还。
和潘倅通甫游狼山寺三首·其三
作者：韦骧
朝代：宋

谯门南向是狼山，车马朝行意思宽。风散落花红糁糁，日随飞盖翠团团。望穷沧海尘寰小，坐逼空岩昼景寒。三伏生秋有馀地，无人画与雍州看。
和潘倅通甫游狼山寺三首·其三
作者：韦骧
朝代：宋

谯门南向是狼山，车马朝行意思寛。
风散落花红糁糁，日随飞盖翠团团。
望穷沧海尘寰小，坐逼空岩昼景寒。
三伏生秋有余地，无人画与雍州看。
和潘倅通甫游狼山寺三首·其二
作者：韦骧
朝代：宋
体裁：七言律诗

参天云木覆危冈，下瞰丛林释氏坊。图按古今询露井，水分淮浙看风樯。清才得景吟还健，浩气登高力更强。公暇此游真可乐，纷纷何算少年场。
和潘通甫中春即事
作者：韦骧
朝代：宋

杂花交错裹楼台，二月向残三月来。
尘迹遇时随分乐，酒樽逢景等閒开。
幽禽有意名相唤，飞絮无情舞自回。
游覧莫为频数厌，逡巡便举送春杯。
和潘通甫中春即事
作者：韦骧
朝代：宋

杂花交错裹楼台，二月向残三月来。尘迹遇时随分乐，酒樽逢景等閒开。幽禽有意名相唤，飞絮无情舞自回。游览莫为频数厌，逡巡便举送春杯。
和潘通甫六月十二夜月
作者：韦骧
朝代：宋

去望犹三夕，光华宛矣同。炎天几及半，午夜喜当中。爽气乾坤满，清辉宇宙通。恍瞻银界白，遽失火云红。庭叶霜花泛，池波雪色融。闾阎消烈暑，寥廓散轻风。快若离深甑，飘然出大笼。秋毫归一鉴，宿翳却千重。谁弄桓伊笛，徒思范蠡篷。魁杓俄转北，箕尾渐回东。林静疏瑶圃，桥虚卧玉虹。馀凉入幽室，暗雾泫深丛。纬象光仍小，银河派自洪。依希太清境，彷佛广寒宫。鸟宿群疑定，人闲万虑空。调琴閒对客，酌酒旋呼童。莫语身兼世，休论萍与蓬。且来明月下，举白听梧桐。
和潘通甫六月十二夜月
作者：韦骧
朝代：宋

去望犹三夕，光华宛矣同。
炎天几及半，午夜喜当中。
爽气干坤满，清辉宇宙通。
恍瞻银界白，遽失火云红。
庭叶霜花泛，池波雪色融。
闾阎消烈暑，寥廓散轻风。
快若离深甑，飘然出大笼。
秋毫归一鉴，宿翳却千重。
谁弄桓伊笛，徒思范蠡篷。
魁杓俄转北，箕尾渐回东。
林静疏瑶圃，桥虚卧玉虹。
余凉入幽室，暗雾泫深丛。
纬象光仍小，银河派自洪。
依希太清境，彷佛广寒宫。
鸟宿羣疑定，人闲万虑空。
调琴閒对客，酌酒旋呼童。
莫语身兼世，休论萍与蓬。
且来明月下，举白听梧桐。
和潘通甫寄孙太守
作者：韦骧
朝代：宋

五马传呼尽避骢，二车行县海壖东。歌声被管腾新曲，酒盏垂莲学倒蓬。回驭望仙双旆晚，戒程馀庆一帆风。拘挛不得陪供帐，只许区区鄙句通。
和潘通甫寄孙太守
作者：韦骧
朝代：宋

五马传呼尽避骢，二车行县海壖东。
歌声被管腾新曲，酒盏垂莲学倒蓬。
迴驭望仙双旆晚，戒程余庆一帆风。
拘挛不得陪供帐，只许区区鄙句通。
和潘通甫芍药
作者：韦骧
朝代：宋

牡丹谢后觉荒凉，此艳中兴百步香。莫诮雕栏当晚节，须知名卉绝群芳。金刀剪处云霞被，翠笼擎来锦绣裳。别乘殷勤华府宴，应将花谱议前王。
和潘通甫芍药
作者：韦骧
朝代：宋

牡丹谢后觉荒凉，此艷中兴百步香。
莫诮雕栏当晚节，须知名卉绝羣芳。
金刀剪处云霞被，翠笼擎来锦绣裳。
别乘殷勤华府宴，应将花谱议前王。
和潘通甫芍药十韵
作者：韦骧
朝代：宋

众卉已萧索，朱栏始盛开。尚先秋后菊，肯羡腊前梅。秀出丝头软，红深脍缕堆。疏明怜点襭，巧丽爱重台。倍得花神力，偏当吏部才。雨枝成堕髻，风叶自扶腮。彩笔真难写，金刀未易裁。狂香晴转暴，醒态晓方回。议品须推贵，论功鄙接栽。仙宫疑彷佛，安得不徘徊。
和潘通甫芍药十韵
作者：韦骧
朝代：宋

众卉已萧索，朱栏始盛开。
尚先秋后菊，肯羡腊前梅。
秀出丝头软，红深脍缕堆。
疏明怜点襭，巧丽爱重台。
倍得花神力，偏当吏部才。
雨枝成堕髻，风叶自扶腮。
彩笔真难写，金刀未易裁。
狂香晴转暴，醒态晓方迴。
议品须推贵，论功鄙接栽。
仙宫疑彷佛，安得不徘徊。
和潘通甫陈贴港道中作
作者：韦骧
朝代：宋
体裁：七言律诗

飞空恨乏王乔舄，拥弊几如晏子裘。兴利略行田际港，冒寒仍上海边楼。草埋古迹存荒垒，云漏阳光见远洲。不独区区祗吏役，又随轩旆作清游。
和潘通甫颐斋书事
作者：韦骧
朝代：宋
体裁：七言律诗

簿领羁拘日少休，江山清兴未能酬。宓琴希弄缘谁咎，陶柳不栽还自谋。谩道庸庸多后福，岂甘泛泛祗随流。高轩一过尘襟爽，旋折堂萱记酒筹。
和独钓
作者：韦骧
朝代：宋

苍葭欺绿鬓，白水照朱颜。掷饵渊渟处，牵钩荡漾间。亦知鱼呴沬，肯学雀衔环。且欲资清旷，消磨永日閒。古人多隐钓，意不在徵求。稽海曾垂犗，磻溪旧直钩。声名当日晦，德业后来收。莫笑临流者，持竿迹更幽。
和独钓·其一
作者：韦骧
朝代：宋

苍葭欺绿鬓，白水照朱颜。
掷饵渊渟处，牵鈎荡漾间。
亦知鱼呴沬，肯学雀衔环。
且欲资清旷，消磨永日閒。
和独钓·其一
作者：韦骧
朝代：宋

苍葭欺绿鬓，白水照朱颜。掷饵渊渟处，牵钩荡漾间。亦知鱼呴沬，肯学雀衔环。且欲资清旷，消磨永日閒。
和独钓·其二
作者：韦骧
朝代：宋

古人多隐钓，意不在征求。
稽海曾垂犗，磻溪旧直钩。
声名当日晦，德业后来收。
莫笑临流者，持竿迹更幽。
和独钓·其二
作者：韦骧
朝代：宋

古人多隐钓，意不在徵求。稽海曾垂犗，磻溪旧直钩。声名当日晦，德业后来收。莫笑临流者，持竿迹更幽。
和留春亭席上送苏判官
作者：韦骧
朝代：宋
体裁：古风

淮野征途人，邻邦莲幕客。飞鸟逸鞭声，遥山引行色。归欤况春近，林芳多甲拆。投宿可收灯，囊中夜光白。
和登琅山为民祈福
作者：韦骧
朝代：宋

佛宫突兀枕琅山，金碧楼台诘曲栏。霁雨愿收田潦积，盛阳祈变麦秋寒。红旌苒苒来何肃，赤子林林意自宽。早晚丰登应精恳，行看展报上层峦。
和登琅山为民祈福
作者：韦骧
朝代：宋

佛宫突兀枕琅山，金碧楼台诘曲栏。
霁雨愿收田潦积，盛阳祈变麦秋寒。
红旌苒苒来何肃，赤子林林意自寛。
早晚丰登应精恳，行看展报上层峦。
和盛中叔侍郎斋宿唱酬
作者：韦骧
朝代：宋

谁谓南宫夜直频，宿斋清集迥难亲。
翼朝唯幸窥新什，三纪尤欣叙古人。
共庆球琳已华国，独惭樗散谩先春。
更将鄙句追诗战，盖耻弢弓託负薪。
和盛中叔侍郎斋宿唱酬
作者：韦骧
朝代：宋

谁谓南宫夜直频，宿斋清集迥难亲。翼朝唯幸窥新什，三纪尤欣叙古人。共庆球琳已华国，独惭樗散谩先春。更将鄙句追诗战，盖耻韬弓托负薪。
和石丈职方长春花
作者：韦骧
朝代：宋

舄奕红芳续，皇皇若竞辰。
尽居羣卉右，独得四时春。
孤节寒方见，滂葩日又新。
笑梅侵腊候，欺菊冒萧晨。
值赋知均被，生成此特频。
咨咨偏惠意，天听杳难尘。
和石丈职方长春花
作者：韦骧
朝代：宋

舄奕红芳续，皇皇若竞辰。尽居群卉右，独得四时春。孤节寒方见，滂葩日又新。笑梅侵腊候，欺菊冒萧晨。值赋知均被，生成此特频。咨咨偏惠意，天听杳难尘。
和礼部苏尚书稚栝
作者：韦骧
朝代：宋

渊明植五柳，万古清风传。子猷种修竹，幽况亦飘然。峥嵘韩退之，甘受庭楸牵。由来高爽姿，气欲凌云烟。嗜好脱凡近，孰能窥后先。岳岳尚书公，声华天下贤。仪曹经昼閒，春日方暄妍。不思葩蘤妖，惟喜操节坚。呼工斩恶木，买松种堂前。培溉劳朝夕，霜雪期千年。北垣有馀地，虚锸徒自怜。名卿送珍材，类至诚所缘。稚栝仅踰尺，标致怀参天。拱把念所养，扶持必周旋。孤根旧土随，不使知其迁。逡巡十旬浃，生意何鲜鲜。栋梁他日功，顾遇此辰偏。清诗为题品，光芒耀星躔。栝荣诗不朽，流芳共绵延。后来戒剪伐，当继甘棠篇。
和礼部苏尚书穉栝
作者：韦骧
朝代：宋

渊明植五柳，万古清风传。
子猷种修竹，幽况亦飘然。
峥嵘韩退之，甘受庭楸牵。
由来高爽姿，气欲凌云烟。
嗜好脱凡近，孰能窥后先。
岳岳尚书公，声华天下贤。
仪曹经昼閒，春日方暄妍。
不思葩蘤妖，惟喜操节坚。
呼工斩恶木，买松种堂前。
培溉劳朝夕，霜雪期千年。
北垣有余地，虚锸徒自怜。
名卿送珍材，类至诚所缘。
穉栝仅踰尺，标致怀参天。
拱把念所养，扶持必周旋。
孤根旧土随，不使知其迁。
逡巡十旬浃，生意何鲜鲜。
栋梁他日功，顾遇此辰偏。
清诗为题品，光芒耀星躔。
栝荣诗不朽，流芳共绵延。
后来戒翦伐，当继甘棠篇。
和社日小饮
作者：韦骧
朝代：宋

挑菜佳辰过夕醺，又逢春社举清樽。不为归遗东方态，且对韶妍一醉昏。
和社日小饮
作者：韦骧
朝代：宋

挑菜佳辰过夕醺，又逢春社举清罇。
不为归遗东方态，且对韶妍一醉昏。
和立春日东风雪意偶作
作者：韦骧
朝代：宋

紞紞城头五鼓催，东风连夜逐春回。物心方喜寒威改，云色犹将雪意来。戟户劝农牛破土，琴堂介寿蚁浮醅。何妨盈尺饶嘉瑞，发滞开萌有迅雷。
和立春日东风雪意偶作
作者：韦骧
朝代：宋

紞紞城头五鼓催，东风连夜逐春回。
物心方喜寒威改，云色犹将雪意来。
戟户劝农牛破土，琴堂介寿螘浮醅。
何妨盈尺饶嘉瑞，发滞开萌有迅雷。
和章致平西兴见寄二首
作者：韦骧
朝代：宋

金玉来音忽迩闻，开缄恍若对风神。始知渡浙元宵逼，遥想乘时乐事频。恨不衔杯同此夕，可应联咏属他人。果然佳句先垂寄，依旧馀辉返照邻。天为元宵卷暮云，团团放出月精神。随时行乐与民共，若处观灯彻席频。玉斝坐邀同醉客，琼枝怀想未归人。更抽鄙句招回棹，早复官居壮德邻。
和章致平西兴见寄二首·其一
作者：韦骧
朝代：宋

金玉来音忽迩闻，开缄恍若对风神。
始知渡浙元宵逼，遥想乘时乐事频。
恨不衔杯同此夕，可应联咏属他人。
果然佳句先垂寄，依旧余辉返照邻。
和章致平西兴见寄二首·其一
作者：韦骧
朝代：宋

金玉来音忽迩闻，开缄恍若对风神。始知渡浙元宵逼，遥想乘时乐事频。恨不衔杯同此夕，可应联咏属他人。果然佳句先垂寄，依旧馀辉返照邻。
和章致平西兴见寄二首·其二
作者：韦骧
朝代：宋

天为元宵卷暮云，团团放出月精神。随时行乐与民共，若处观灯彻席频。玉斝坐邀同醉客，琼枝怀想未归人。更抽鄙句招回棹，早复官居壮德邻。
和章致平西兴见寄二首·其二
作者：韦骧
朝代：宋

天为元宵卷暮云，团团放出月精神。
随时行乐与民共，若处观灯彻席频。
玉斝坐邀同醉客，琼枝怀想未归人。
更抽鄙句招回棹，早復官居壮德邻。
和答代简二绝
作者：韦骧
朝代：宋

远想阴云锁碧山，坐听檐溜响潺潺。却惊漏泄洪钧妙，变化风雷顷刻间。晓风吹聚几山云，掩抑朝晖气候昏。想望城头飞盖阻，郡斋应乐旧书温。
和答代简二绝·其一
作者：韦骧
朝代：宋

远想阴云锁碧山，坐听檐溜响潺潺。却惊漏泄洪钧妙，变化风雷顷刻间。
和答代简二绝·其一
作者：韦骧
朝代：宋

远想阴云锁碧山，坐听檐溜响潺潺。
却惊漏洩洪钧妙，变化风雷顷刻间。
和答代简二绝·其二
作者：韦骧
朝代：宋
体裁：七言绝句

晓风吹聚几山云，掩抑朝晖气候昏。想望城头飞盖阻，郡斋应乐旧书温。
和答刘子先舍人送行诗
作者：韦骧
朝代：宋
体裁：七言律诗

梯险航深岐路赊，国恩未报敢咨嗟。感公秀句浑惊俗，送我孤踪远使巴。民讼稀疏几吏隐，官居岑寂似山家。举头霄汉思贤躅，聊和来篇示拜嘉。
和答前福守林中散
作者：韦骧
朝代：宋

使指频将念匪宜，闽山何敢惮驱驰。
荐贤鋭意先推鹗，逐恶雄心肯问貍。
却愧裁篇为惠重，况当卧辙欲留时。
光芒照眼观华藻，遥想张芝墨满池。
和答前福守林中散
作者：韦骧
朝代：宋

使指频将念匪宜，闽山何敢惮驱驰。荐贤锐意先推鹗，逐恶雄心肯问狸。却愧裁篇为惠重，况当卧辙欲留时。光芒照眼观华藻，遥想张芝墨满池。
和答韩循之送行诗
作者：韦骧
朝代：宋
体裁：七言律诗

归隐无田计未成，区区叱驭又遄征。自惭白首犹尸禄，何补清时漫远行。谈麈追思挥玉色，送篇珍重发金声。欲知天末相望处，云水苍茫白帝城。
和简夫游南岩
作者：韦骧
朝代：宋

古寺因山半翠微，跻攀危蹬上云扉。祇应秀色随秋吹，还似红尘染客衣。子贱鸣弦方暇逸，渊明解绶已来归。吾侪幸得陪清览，相与优游养道肥。
和简夫游南岩
作者：韦骧
朝代：宋

古寺因山半翠微，跻攀危蹬上云扉。
祇应秀色随秋吹，还似红尘染客衣。
子贱鸣絃方暇逸，渊明解绶已来归。
吾侪幸得陪清览，相与优游养道肥。
和简夫游鼓山
作者：韦骧
朝代：宋

气肃乾坤万物秋，久违真概喜重游。高閒况奉挂冠乐，旷逸惭非蜡屐流。狂饮何羞吹帽落，时鲜岂必置船头。鹏抟鴳集逍遥等，醉眼冥冥百事休。
和简夫游鼓山
作者：韦骧
朝代：宋

气肃干坤万物秋，久违真概喜重游。
高閒况奉挂冠乐，旷逸惭非蜡屐流。
狂饮何羞吹帽落，时鲜岂必置船头。
鹏抟鷃集逍遥等，醉眼冥冥百事休。
和简夫送信臣同年
作者：韦骧
朝代：宋

龙凤当年共力攀，参辰异迹十年间。
相逢邂逅身为客，叙别踌躇色动颜。
北冀马羣先骏逸，南山豹隐旧文斑。
而今百里还淹止，行听佳声似鲁山。
和简夫送信臣同年
作者：韦骧
朝代：宋

龙凤当年共力攀，参辰异迹十年间。相逢邂逅身为客，叙别踌躇色动颜。北冀马群先骏逸，南山豹隐旧文斑。而今百里还淹止，行听佳声似鲁山。
和红蕉
作者：韦骧
朝代：宋

欲赋红蕉拟象难，等夷未必下芝兰。
霞飞翠岭分余彩，凤宿青梧半露冠。
举目尽知惊特秀，推诚谁解比含丹。
莫教俗笔空传画，也作寻常润色看。
和红蕉
作者：韦骧
朝代：宋

欲赋红蕉拟象难，等夷未必下芝兰。霞飞翠岭分馀彩，凤宿青梧半露冠。举目尽知惊特秀，推诚谁解比含丹。莫教俗笔空传画，也作寻常润色看。
和耿天隲翦綵梅花得开字
作者：韦骧
朝代：宋

根如芝草不因栽，叶似春云容易开。
应有靓妆偷艷去，且无狂蝶为香来。
殷勤玉盏频飞举，酬酢金刀巧剪裁。
烂赏更于何处好，蟾光雪色在瑶台。
和耿天骘剪綵梅花得开字
作者：韦骧
朝代：宋

根如芝草不因栽，叶似春云容易开。应有靓妆偷艳去，且无狂蝶为香来。殷勤玉盏频飞举，酬酢金刀巧剪裁。烂赏更于何处好，蟾光雪色在瑶台。
和聂充甫晨霜
作者：韦骧
朝代：宋
体裁：五言律诗

勿异繁霜早，园林已具腓。陨时兼夜气，凝处张寒威。月落初分白，阳升还尽晞。棱棱不终日，由此识天机。
和聂充甫水南见寄
作者：韦骧
朝代：宋

衮衮孤城裏，惟君离俗居。
车鱼绝嗟嘆，诗酒养冲虚。
掩面羞龙断，澄心对古书。
天其假幽寂，停滀合何如。
和聂充甫水南见寄
作者：韦骧
朝代：宋

衮衮孤城里，惟君离俗居。车鱼绝嗟叹，诗酒养冲虚。掩面羞龙断，澄心对古书。天其假幽寂，停滀合何如。
和腊日初晴会同僚射饮投壶
作者：韦骧
朝代：宋
体裁：七言律诗

晓风吹雨作晴云，腊日山城已似春。林木欣欣初有趣，郡斋皦皦迥无尘。祭军雅戏齐酣战，矍圃环观密布鳞。此乐得为知所自，天将丰岁与滁人。
和舒信道中丞
作者：韦骧
朝代：宋

腊月才飞玉律灰，物情已若在春台。高怀果动山中兴，秀句歘从尘外来。兵酿可应随日熟，官梅能不为时开。何当举白西河上，茗艼须容倒载回。
和舒信道中丞
作者：韦骧
朝代：宋

腊月纔飞玉律灰，物情已若在春台。
高怀果动山中兴，秀句歘从尘外来。
兵酿可应随日熟，官梅能不为时开。
何当举白西河上，茗艼须容倒载回。
和舒信道二首
作者：韦骧
朝代：宋

樽前虽阙旧年人，旧事重论迥若新。记得长春为绝唱，依稀难和似阳春。谪仙居处枕湖边，手种垂杨已系船。勿谓门庭岑寂久，天将巨用理当然。
和舒信道二首·其一
作者：韦骧
朝代：宋
体裁：七言绝句

樽前虽阙旧年人，旧事重论迥若新。记得长春为绝唱，依稀难和似阳春。
和舒信道二首·其二
作者：韦骧
朝代：宋

谪仙居处枕湖边，手种垂杨已系船。勿谓门庭岑寂久，天将巨用理当然。
和舒信道二首·其二
作者：韦骧
朝代：宋

谪仙居处枕湖边，手种垂杨已繫船。
勿谓门庭岑寂久，天将巨用理当然。
和苏正甫劝饮之作
作者：韦骧
朝代：宋
体裁：五言律诗

芳陌草萋萋，相逢又解携。柳梢迷酒绿，歌韵怨春低。兰菊时难一，鹪鹏乐自齐。送君须满饮，未放锦障泥。
和苏进之同游乌奴山告成寺
作者：韦骧
朝代：宋

长风掠疏林，残叶何悽悽。浮云带远山，半压愁眉低。纵游乌奴寺，乃在嘉陵西。嘉陵清且湍，依约剡中溪。十月未成梁，傍舟祛挈提。篙工上下手，往往咍州犁。系缆即肩舁，踏石避角圭。诘屈上嵯峨，恍若登云梯。下视飞鸟背，仰听惊猿啼。参差列佳境，画幅展不齐。峥嵘楼殿雄，势欲凌烟霓。香穗暗金像，岚光映璇题。宝函发神翰，熣灿壁与奎。圣言远如天，至理岂易稽。洗目幸荣观，讵止徒攀跻。四座敬无哗，寂默桃李蹊。遗韶动众听，司南警群迷。兹辰尤乐只，并合又将暌。鹏抟九万程，鹪鹩一枝栖。其适固均耳，安中养天倪。
和苏进之同游乌奴山告成寺
作者：韦骧
朝代：宋

长风掠疏林，残叶何悽悽。
浮云带远山，半压愁眉低。
纵游乌奴寺，乃在嘉陵西。
嘉陵清且湍，依约剡中溪。
十月未成梁，傍舟祛挈提。
篙工上下手，往往咍州犂。
繫缆即肩舁，踏石避角圭。
诘屈上嵯峨，恍若登云梯。
下视飞鸟背，仰听惊猿啼。
参差列佳境，画幅展不齐。
峥嵘楼殿雄，势欲凌烟霓。
香穗暗金像，岚光映璇题。
宝函发神翰，熣灿壁与奎。
圣言远如天，至理岂易稽。
洗目幸荣观，讵止徒攀跻。
四座敬无譁，寂默桃李蹊。
遗韶动众听，司南警羣迷。
兹辰尤乐只，併合又将暌。
鹏抟九万程，鹪鹩一枝栖。
其适固均耳，安中养天倪。
和苏进之见招兼简岑岩起
作者：韦骧
朝代：宋
体裁：七言律诗

夫君捧诏独先来，趋节还先数月回。联事已忧将判袂，列城况是未丰财。翻蒙雅饯同肤使，更枉清篇费美才。若得星轺少聊缓，吐茵强酒不辞陪。
和苦吟二首
作者：韦骧
朝代：宋

夫子吟何切，辞源泻不枯。秋山凿寒玉，夜蚌抉明珠。感叹通前古，风情满五湖。只忧长寡和，白雪本高孤。骧也饶诗癖，才疏思每艰。持毫欲临纸，逐兽不知山。著意穷三百，唯时见一班。羡他唐老杜，气格独优閒。
和苦吟二首·其一
作者：韦骧
朝代：宋

夫子吟何切，辞源泻不枯。秋山凿寒玉，夜蚌抉明珠。感叹通前古，风情满五湖。只忧长寡和，白雪本高孤。
和苦吟二首·其一
作者：韦骧
朝代：宋

夫子吟何切，辞源泻不枯。
秋山凿寒玉，夜蚌抉明珠。
感嘆通前古，风情满五湖。
只忧长寡和，白雪本高孤。
和苦吟二首·其二
作者：韦骧
朝代：宋

骧也饶诗癖，才疏思每艰。
持毫欲临纸，逐兽不知山。
着意穷三百，唯时见一班。
羡他唐老杜，气格独优閒。
和苦吟二首·其二
作者：韦骧
朝代：宋

骧也饶诗癖，才疏思每艰。持毫欲临纸，逐兽不知山。著意穷三百，唯时见一班。羡他唐老杜，气格独优閒。
和范子功学士留题二贤堂
作者：韦骧
朝代：宋

屹然榱桷傍云烟，榜揭堂名以二贤。
翰苑鉅公存往躅，集仙肤使出新篇。
寒光共杳山椒月，幽韵相投陇下泉。
一等声辉惊海内，后先踪迹似忘年。
和范子功学士留题二贤堂
作者：韦骧
朝代：宋

屹然榱桷傍云烟，榜揭堂名以二贤。翰苑钜公存往躅，集仙肤使出新篇。寒光共杳山椒月，幽韵相投陇下泉。一等声辉惊海内，后先踪迹似忘年。
和落花
作者：韦骧
朝代：宋

春风几日为催开，却趁春风委翠苔。莫讶花王留不住，本缘真宰傥然来。暗随蝶梦飘书榻，半逐莺声落吹台。绿叶依依犹可爱，吟肠终日为萦回。
和落花
作者：韦骧
朝代：宋

春风几日为催开，却趁春风委翠苔。
莫讶花王留不住，本缘真宰傥然来。
暗随蝶梦飘书榻，半逐莺声落吹台。
绿叶依依犹可爱，吟肠终日为萦迴。
和董公肃十日菊二首
作者：韦骧
朝代：宋

自是重阳过，重阳菊不迟。幽芳始经宿，群好奈随时。未减黄金蕊，何妨白玉卮。赏花非赏节，衰谢直为期。昨日堕乌纱，游欢等孟嘉。今晨举青眼，独自竞黄花。香冷朝犹盛，人疏势可嗟。明年又重九，何以面芳葩。
和董公肃十日菊二首·其一
作者：韦骧
朝代：宋

自是重阳过，重阳菊不迟。
幽芳始经宿，羣好奈随时。
未减黄金蕊，何妨白玉巵。
赏花非赏节，衰谢直为期。
和董公肃十日菊二首·其一
作者：韦骧
朝代：宋

自是重阳过，重阳菊不迟。幽芳始经宿，群好奈随时。未减黄金蕊，何妨白玉卮。赏花非赏节，衰谢直为期。
和董公肃十日菊二首·其二
作者：韦骧
朝代：宋

昨日堕乌纱，游懽等孟嘉。
今晨举青眼，独自竞黄花。
香冷朝犹盛，人疏势可嗟。
明年又重九，何以面芳葩。
和董公肃十日菊二首·其二
作者：韦骧
朝代：宋

昨日堕乌纱，游欢等孟嘉。今晨举青眼，独自竞黄花。香冷朝犹盛，人疏势可嗟。明年又重九，何以面芳葩。
和董都官登城南楼
作者：韦骧
朝代：宋

危楼百尺据城堧，徙倚浑疑到紫烟。
卑湿岂愁梅雨地，清和尤喜麦秋天。
一川晚照飞孤鹜，满袖薫风听杜鹃。
乡思摇摇白云外，官拘唯幸际尧年。
和董都官登城南楼
作者：韦骧
朝代：宋

危楼百尺据城堧，徙倚浑疑到紫烟。卑湿岂愁梅雨地，清和尤喜麦秋天。一川晚照飞孤鹜，满袖薰风听杜鹃。乡思摇摇白云外，官拘唯幸际尧年。
和蒋颖叔重山馆留题
作者：韦骧
朝代：宋

清诗题柱几朝曛，二十余年伴岭云。
今夜泥轮犹宿此，隔溪依旧磬声闻。
和蒋颖叔重山馆留题
作者：韦骧
朝代：宋

清诗题柱几朝曛，二十馀年伴岭云。今夜泥轮犹宿此，隔溪依旧磬声闻。
和行海门
作者：韦骧
朝代：宋
体裁：七言律诗

画船轻过绿杨湾，风掠双旗势自翻。笔吏濡毫写新句，厨人鲙玉荐行樽。翩翩舞燕随樯影，一一惊鸥破水痕。按部从容有佳趣，苍烟落日肯销魂。
和见寄
作者：韦骧
朝代：宋

公到蓬瀛十五春，我犹碌碌似轻身。自忻今日旌轩遇，却忆当年研席亲。高论耸听多皦皦，孤衷懒叙且循循。试将辈学樽前数，白发相逢有几人。
和见寄
作者：韦骧
朝代：宋

公到蓬瀛十五春，我犹碌碌似轻身。
自忻今日旌轩遇，却忆当年研席亲。
高论耸听多皦皦，孤衷懒叙且循循。
试将辈学樽前数，白髪相逢有几人。
和见招
作者：韦骧
朝代：宋
体裁：五言绝句

仙馆憩旌舆，清篇手自书。拨烦虽欲往，俗吏得休无。
和见招游城东园
作者：韦骧
朝代：宋
体裁：七言绝句

东城老圃扫青苔，竹柏深中一径开。桃蕊柳芽俱有意，安排春态待公来。
和见贻
作者：韦骧
朝代：宋
体裁：七言律诗

拘挛山邑四□□，□滞徒嗟薄宦身。忆昨同时来视事，羡君先我作閒人。倾心虽记多佳议，寒齿还忧失旧邻。安得追攀如素约，舳舻衔尾倚江滨。
和观新历
作者：韦骧
朝代：宋

玉琯初回太簇春，新颁中朔到淮滨。眼前节物南来雁，出处知时似智人。龙蛇蛰久待春雷，鸿雁图南去却回。山国不惊时节改，九天新赐历书来。
和观新历·其一
作者：韦骧
朝代：宋

玉琯初回太簇春，新颁中朔到淮滨。眼前节物南来雁，出处知时似智人。
和观新历·其一
作者：韦骧
朝代：宋

玉管初回太簇春，新颁中朔到淮滨。
眼前节物南来雁，出处知时似智人。
和观新历·其二
作者：韦骧
朝代：宋
体裁：七言绝句

龙蛇蛰久待春雷，鸿雁图南去却回。山国不惊时节改，九天新赐历书来。
和观雪二十韵
作者：韦骧
朝代：宋

纷纷随朔吹，及物任洪纤。
足以称为瑞，疏哉比撒盐。
朝飞收羽翼，夜象晦钩钤。
农望先知喜，童心岂易厌。
对疑银界色，啖胜露华甜。
寸隙期皆徧，微埃迥不兼。
豪筵宾酒壮，远塞虏兵殱。
长坂愁羁旅，空山困隐潜。
尘怀经岁挠，清兴此时添。
已变琼铺砌，还惊絮扑帘。
扁舟谁念戴，采笔自追淹。
野思生犹浅，诗情雅若爓。
凝眸万顷白，引袖六花尖。
和寡思琴操，赀高忆酒帘。
江潮云盖水，楼阁玉妆檐。
折竹惊寒雀，衰葭拥暮鹣。
冷官饶寂寞，僻邑飬安恬。
坐患凶年久，行忧疠气渐。
探深评尺咫，均庆及闾阎。
仰恃贤侯德，无劳太史占。
和观雪二十韵
作者：韦骧
朝代：宋

纷纷随朔吹，及物任洪纤。足以称为瑞，疏哉比撒盐。朝飞收羽翼，夜象晦钩钤。农望先知喜，童心岂易厌。对疑银界色，啖胜露华甜。寸隙期皆遍，微埃迥不兼。豪筵宾酒壮，远塞虏兵歼。长坂愁羁旅，空山困隐潜。尘怀经岁挠，清兴此时添。已变琼铺砌，还惊絮扑帘。扁舟谁念戴，采笔自追淹。野思生犹浅，诗情雅若爓。凝眸万顷白，引袖六花尖。和寡思琴操，赀高忆酒帘。江潮云盖水，楼阁玉妆檐。折竹惊寒雀，衰葭拥暮鹣。冷官饶寂寞，僻邑养安恬。坐患凶年久，行忧疠气渐。探深评尺咫，均庆及闾阎。仰恃贤侯德，无劳太史占。
和许冲元内翰易元日登塔之游为再登
作者：韦骧
朝代：宋

浮屠屹屹势参天，旌骑朝临又改年。
一日再登清兴足，旧游新变异时传。
嘉篇却寄踰千里，遗爱相仍沸两川。
尘淟剽闻肝胆醒，况陪胜覧即芳筵。
和许冲元内翰易元日登塔之游为再登
作者：韦骧
朝代：宋

浮屠屹屹势参天，旌骑朝临又改年。一日再登清兴足，旧游新变异时传。嘉篇却寄踰千里，遗爱相仍沸两川。尘淟剽闻肝胆醒，况陪胜览即芳筵。
和访古
作者：韦骧
朝代：宋
体裁：七言律诗

古人抱道重行志，未肯轻从碌碌居。孟子历为侯国客，退之三上相君书。心忘险阨高苏武，言极兴衰仰仲舒。试问渭滨如不遇，直钩何日得生鱼。
和贾尉女真花
作者：韦骧
朝代：宋
体裁：七言律诗

只恐繁云炽碧空，火龙昼跃汗随风。飘来翠叶亭亭处，滴出芳葩点点红。最美虚心如有待，直饶润色更无浓。主人为尔邀宾醉，狼藉杯盘晚照中。
和资守许泽翁见寄
作者：韦骧
朝代：宋
体裁：七言绝句

十年为别只逡巡，喜见来篇墨色新。且解征鞍同一醉，异乡难遇故乡人。
和赵达夫元夕礼闱锁宿
作者：韦骧
朝代：宋

元宵锁宿礼闱清，春意寒威两战争。月照楼台疑昼景，风传车马讶雷声。蹉跎自愧青云志，勤苦须怜皓首生。勿叹拘挛度良夕，共开精鉴选经明。
和赵达夫元夕礼闱锁宿
作者：韦骧
朝代：宋

元宵锁宿礼闱清，春意寒威两战争。
月照楼台疑昼景，风传车马讶雷声。
蹉跎自愧青云志，勤苦须怜皓首生。
勿嘆拘挛度良夕，共开精鍳选经明。
和达夫雪霁
作者：韦骧
朝代：宋

雪余着处是琼瑶，惜向春风势易消。
野色澄明经一洗，鸟声喧滑自相招。
润通弱柳晴林媚，清逼归鸿云路遥。
浩荡幽怀吟不尽，高楼斜日望寥寥。
和达夫雪霁
作者：韦骧
朝代：宋

雪馀著处是琼瑶，惜向春风势易消。野色澄明经一洗，鸟声喧滑自相招。润通弱柳晴林媚，清逼归鸿云路遥。浩荡幽怀吟不尽，高楼斜日望寥寥。
和述志
作者：韦骧
朝代：宋
体裁：五言绝句

振职提三尺，潜心醉六经。高材难浅度，岂止狱平亭。
和适意
作者：韦骧
朝代：宋
体裁：五言律诗

阳春催物态，清暇养天和。求外于情薄，陶真所得多。梅苞新烂漫，松影旧婆娑。此日衔杯乐，何如鼓腹歌。
和通甫同登庆和寺阁
作者：韦骧
朝代：宋

佛宫楼阁倚云端，人世尘埃杳不干。
万里海光生目眩，半天风势切肌寒。
老僧指境依稀辨，往客题名次第看。
一奉胜游承健句，诗魔暗裏为摧肝。
和通甫同登庆和寺阁
作者：韦骧
朝代：宋

佛宫楼阁倚云端，人世尘埃杳不干。万里海光生目眩，半天风势切肌寒。老僧指境依稀辨，往客题名次第看。一奉胜游承健句，诗魔暗里为摧肝。
和通甫见赠二首
作者：韦骧
朝代：宋

几年持养副天成，造次云为必中程。乐内何希傥来贵，畏知唯有白丝清。蓬瀛尚欠文章手，寰海徒传学行声。今日诗筒互酬唱，他时回记岂忘情。肝胆区区岂足矜，抟风宁复计鹏程。未能名迹如山重，且固心诚似水清。学譬治畦犹失溉，文参击缶不成声。感君篇贶虚褒借，强抉蓁芜写鄙情。
和通甫见赠二首·其一
作者：韦骧
朝代：宋
体裁：七言律诗

几年持养副天成，造次云为必中程。乐内何希傥来贵，畏知唯有白丝清。蓬瀛尚欠文章手，寰海徒传学行声。今日诗筒互酬唱，他时回记岂忘情。
和通甫见赠二首·其二
作者：韦骧
朝代：宋

肝胆区区岂足矜，抟风宁复计鹏程。未能名迹如山重，且固心诚似水清。学譬治畦犹失溉，文参击缶不成声。感君篇贶虚褒借，强抉蓁芜写鄙情。
和通甫见赠二首·其二
作者：韦骧
朝代：宋

肝胆区区岂足矜，抟风宁復计鹏程。
未能名迹如山重，且固心诚似水清。
学譬治畦犹失溉，文参击缶不成声。
感君篇贶虚褒借，强抉蓁芜写鄙情。
和通甫道中先寄
作者：韦骧
朝代：宋

神明不爽久？跧，一望旌轩旧观旋。残腊光阴江海上，新春消息柳梅间。倾风固喜同披雾，窃禄仍羞似抱关。更奉诗筒先寄贶，解颐高句动苍颜。
和通甫道中先寄
作者：韦骧
朝代：宋
体裁：七言律诗

神明不爽久�跧，一望旌轩旧观旋。残腊光阴江海上，新春消息柳梅间。倾风固喜同披雾，窃禄仍羞似抱关。更奉诗筒先寄贶，解颐高句动苍颜。
和通甫道中先寄
作者：韦骧
朝代：宋

神明不爽久𨈊跧，一望旌轩旧观旋。
残腊光阴江海上，新春消息柳梅间。
倾风固喜同披雾，窃禄仍羞似抱关。
更奉诗筒先寄贶，解颐高句动苍颜。
和遂州太守李安上年兄见贻
作者：韦骧
朝代：宋

拥麾遥想陟崔嵬，骤喜清谈复屡陪。攀桂当年追远趾，偃藩今日仰高才。如公闳博难淹外，顾我迂疏任傥来。相遇且宜忘倍道，暂同持酒赋层台。
和遂州太守李安上年兄见贻
作者：韦骧
朝代：宋

拥麾遥想陟崔嵬，骤喜清谈復屡陪。
攀桂当年追远趾，偃藩今日仰高才。
如公闳博难淹外，顾我迂疏任傥来。
相遇且宜忘倍道，暂同持酒赋层台。
和道中咏怀
作者：韦骧
朝代：宋
体裁：五言绝句

酒轶刘伶颂，茶高陆羽经。庶几延笑语，何事驻长亭。
和邓温伯内翰九月七日约游北高峰
作者：韦骧
朝代：宋

幸奉清游入翠微，阴云漏日照旌旗。登高预整孟嘉帽，访古閒寻白傅诗。桂子正传飘岝峉，菊英先喜泛琉璃。公归留宿湖山暮，恐误郊关竹马儿。
和邓温伯内翰九月七日约游北高峰
作者：韦骧
朝代：宋

幸奉清游入翠微，阴云漏日照旌旗。
登高预整孟嘉帽，访古閒寻白傅诗。
桂子正传飘岝峉，菊英先喜泛瑠璃。
公归留宿湖山暮，恐误郊关竹马儿。
和邓舍人读之罘碑二十韵
作者：韦骧
朝代：宋

之罘之碑何所刻，昔者秦人纪秦德。风锼日铄断璞昏，雨暴冰残老龟坼。微芒遗字三四行，容易历年千五百。文词事实可考求，赖有子长修简策。始皇末年气益矜，轻视天下夸功名。玉墀金户厌宫殿，不远万里为游行。鼓钟帷帐不移徙，所至毫发皆如情。温寒凊暑回造化，绝深度险安经营。徐市卢生巧窥测，浪语神仙致君惑。东巡亟欲见三山，从此海壖来辙迹。神仙杳邈不可攀，六龙回首沧波碧。从臣无以慰踌躇，请陈勋业刊诸石。高文大句如形容，将以荣耀传无穷。银钩玉箸勒未久，变故恍惚如飘风。人心恚望鬼神怒，滈池神怪俄符同。祸秦非胡日在国，长城未毕咸阳空。空遗此石苍崖里，万古悠悠辨终始。虽然篆刻半缺讹，至今不得藏虚美。世人往往爱瑰奇，蜡泽松烟印之纸。览观莫不哀所为，岂独玩焉而已矣。
和邓舍人读之罘碑二十韵
作者：韦骧
朝代：宋

之罘之碑何所刻，昔者秦人纪秦德。
风锼日铄断璞昏，雨暴冰残老龟坼。
微芒遗字三四行，容易历年千五百。
文词事实可考求，赖有子长修简策。
始皇末年气益矜，轻视天下夸功名。
玉墀金户厌宫殿，不远万里为游行。
鼓钟帷帐不移徙，所至毫髮皆如情。
温寒凊暑迴造化，绝深度险安经营。
徐市卢生巧窥测，浪语神仙致君惑。
东巡亟欲见三山，从此海壖来辙迹。
神仙杳邈不可攀，六龙迴首沧波碧。
从臣无以慰踌躇，请陈勋业刊诸石。
高文大句如形容，将以荣耀传无穷。
银鈎玉箸勒未久，变故恍惚如飘风。
人心恚望鬼神怒，滈池神怪俄符同。
祸秦非胡日在国，长城未毕咸阳空。
空遗此石苍崖裏，万古悠悠辨终始。
虽然篆刻半缺讹，至今不得藏虚美。
世人往往爱瑰奇，蜡泽松烟印之纸。
览观莫不哀所为，岂独玩焉而已矣。
和郡斋即事
作者：韦骧
朝代：宋
体裁：七言律诗

郡斋铃索静无声，风引香烟入翠屏。棋胜文枰子收玉，诗成汗简竹书青。治民不害为高卧，对客何尝衒独醒。他日凤凰池上乐，也应难忘养生经。
和酬聂充甫新寄
作者：韦骧
朝代：宋
体裁：五言律诗

霜叶乘风舞，秋云盖野平。南溪尘境绝，东道玉壶清。佳处怜君得，新篇慰我情。无缘一携手，相共濯冠缨。
和野步
作者：韦骧
朝代：宋
体裁：七言绝句

追随仙舫南溪去，欲向春波掷钓竿。无奈东风揽清兴，却吹晴霭作溪寒。
和野步自幽谷之寺庄
作者：韦骧
朝代：宋
体裁：五言排律

出郭爱暄韶，芳蹊接涧桥。轻车侵草色，飞盖拂林梢。自得行春乐，且无眠昼嘲。浅黄看柳嫩，淡碧辨山遥。此院游曾记，他林隐倦招。放怀天地阔，落日听歌樵。
和金沙道中晚景
作者：韦骧
朝代：宋
体裁：五言律诗

海燕飞如织，红花巧胜裁。春光随水去，野色向人来。苇薄农家露，林疏古寺开。扁舟暂跧缩，旷望指层台。
和长道交道驿见招同趋府
作者：韦骧
朝代：宋
体裁：七言绝句

北出城闉天未明，待驱款段趁君行。归时亦欲偕吟醉，寄语林间有落英。
和长道候使者宿龙窟见寄
作者：韦骧
朝代：宋

幽寺傍□□□□，□□昂藏顶翠螺。县尹候迎车暂□，田氓观□□□□。潭间水黑应龙卧，松表风清独鹤过。□□□□□□我，萧斋倚柱祗长歌。
和长道候使者宿龙窟见寄
作者：韦骧
朝代：宋

幽寺傍□□，□□昂藏顶翠螺。
县尹候迎车暂□，田甿观□□□□。
潭间水黑应龙卧，松表风清独鹤过。
□□□□□□我，萧斋倚柱祗长歌。
和閒步城上率游城南
作者：韦骧
朝代：宋

城南古木未全凋，溪裏寒鱼正可撩。
红旆追攀真得趣，尘怀万斛等閒消。
和閒步城上率游城南
作者：韦骧
朝代：宋

城南古木未全凋，溪里寒鱼正可撩。红旆追攀真得趣，尘怀万斛等閒消。
和闻新制间岁贡士
作者：韦骧
朝代：宋

五载兴贤日月疏，间关多是老閒居。朝廷远虑淹才敝，郡国新颁间岁书。士子将期贺空谷，诗人当复兴嘉鱼。无能自愧逢辰早，已脱犁锄就栈车。
和闻新制间岁贡士
作者：韦骧
朝代：宋

五载兴贤日月疏，间关多是老閒居。
朝廷远虑淹才敝，郡国新颁间岁书。
士子将期贺空谷，诗人当復兴嘉鱼。
无能自愧逢辰早，已脱犂锄就栈车。
和陈和叔内翰忆梅花因手植数本又命画工作生枝于屏间
作者：韦骧
朝代：宋
体裁：七言律诗

翰林清兴满江乡，尤忆梅花趁腊芳。已写幽屏外桃李，更摅藻思压班扬。自期造化加先意，岂待婵娟借末光。幸预樽前此佳赏，还祈手植早飘香。
和陈成伯小饮
作者：韦骧
朝代：宋
体裁：五言律诗

布素平生友，如公乃达人。相逢临远水，累岁望清尘。万语难穷意，三杯且混真。鹏鹪各飞举，同是未归身。
和陶掾同登晓亭
作者：韦骧
朝代：宋
体裁：七言律诗

芳蹊诘曲上亭南，小树萦纡若舞骖。直对苍山班席坐，旋寻幽卉满头篸。楮皮裁幅明如玉，竹叶浮杯渌似蓝。共酌共谈其乐胜，俗忧应是不能堪。
和陶掾见寄
作者：韦骧
朝代：宋

寂默公閒外，新诗忽见撞。
比来知燕坐，时得近秋窗。
临弈夸能胜，持杯学诈降。
相逢怯此病，继晷请然釭。
和陶掾见寄
作者：韦骧
朝代：宋

寂默公閒外，新诗忽见撞。比来知燕坐，时得近秋窗。临弈誇能胜，持杯学诈降。相逢怯此病，继晷请然釭。
和雪三十韵
作者：韦骧
朝代：宋

密雪连空散，同云盖野繁。朝晖掩羲驭，暮象蔽天垠。皦皦漫长陌，霏霏集短垣。杉松苍翠夺，禽鸟语声吞。病足樵斤敛，寻踪猎骑奔。金茎迷沆瀣，银界变昆崙。光借寒儒牖，威消贵胄门。酤帘表深巷，爨屋露幽村。可响红炉烬，难忘醁酒樽。竹梢低欲折，梅萼重犹存。没谷吟当楚，离江咏去袁。高才题不尽，妙曲写仍翻。旅雁宵飞戢，栖鸡晓舌扪。塞严添玉垒，林迥化琼园。远岸舟藏鹢，高楼瓦匿鸳。秋涛千浪叠，夜甲万军屯。缀若凝酥洁，堆如琢琥蹲。脂车休旅传，锵佩放天阍。不以多为瑞，谁言即也温。神锋剪何利，地轴卷无痕。暗与春工敌，清随朔吹喷。朽株银作叶，圆沼璧为盆。照耀偏宜月，侵陵只有萱。藩篱白羽插，略彴素虬蜿。汀鹭难求侣，城乌不辨昏。流年垂改籥，危坐祗销魂。自视丰和兆，心穷造化元。纷纷沾动植，渺渺助乾坤。屏盭殊强力，滋枯独养原。芸然知矣否，雨露未成恩。
和雪三十韵
作者：韦骧
朝代：宋

密雪连空散，同云盖野繁。
朝晖掩羲驭，暮象蔽天垠。
皦皦漫长陌，霏霏集短垣。
杉松苍翠夺，禽鸟语声吞。
病足樵斤敛，寻踪猎骑奔。
金茎迷沆瀣，银界变昆崙。
光借寒儒牖，威消贵胄门。
酤帘表深巷，爨屋露幽村。
可响红炉烬，难忘醁酒樽。
竹梢低欲折，梅蕚重犹存。
没谷吟当楚，离江咏去袁。
高才题不尽，妙曲写仍翻。
旅雁宵飞戢，栖鸡晓舌扪。
塞严添玉垒，林迥化琼园。
远岸舟藏鹢，高楼瓦匿鸳。
秋涛千浪迭，夜甲万军屯。
缀若凝酥洁，堆如琢琥蹲。
脂车休旅传，锵佩放天阍。
不以多为瑞，谁言即也温。
神锋翦何利，地轴卷无痕。
暗与春工敌，清随朔吹喷。
朽株银作叶，圆沼璧为盆。
照耀偏宜月，侵陵只有萱。
藩篱白羽插，略彴素虬蜿。
汀鹭难求侣，城乌不辨昏。
流年垂改籥，危坐祗销魂。
自视丰和兆，心穷造化元。
纷纷霑动植，渺渺助干坤。
屏盭殊强力，滋枯独飬原。
芸然知矣否，雨露未成恩。
和雪前数刻迎郊赦口占
作者：韦骧
朝代：宋
体裁：五言律诗

君恩无远近，千里到山城。人意方均喜，天心为降霙。旌旗增德色，箫鼓变和声。盛际千年会，谁将史册评。
和雪意
作者：韦骧
朝代：宋

冻云惨淡连吴野，舞雪缤纷斗楚宫。郡守华堂方置酒，山翁鹤驭忽乘风。未看夜月光辉助，已喜寒梅信息通。欲把新诗解嗟叹，强随高韵愧无功。
和雪意
作者：韦骧
朝代：宋

冻云惨淡连吴野，舞雪缤纷鬬楚宫。
郡守华堂方置酒，山翁鹤驭忽乘风。
未看夜月光辉助，已喜寒梅信息通。
欲把新诗解嗟嘆，强随高韵愧无功。
和韩管山斋
作者：韦骧
朝代：宋
体裁：七言律诗

爱君筑室据青山，高躅宁容俗士攀。吏隐幽怀潜物外，诗成秀句落人间。涛江远向窗扉见，竹坞静宜巾履閒。顾我衰残倦登览，偶来聊此共开颜。
和颜令见寄
作者：韦骧
朝代：宋

别后经宵各到家，别时岐路两萦斜。相期卮酒重何日，独对秋林浪有花。攻墨却思同整具，择金犹记共澄沙。语言彷佛如朝暮，但怅暌离似海涯。
和颜令见寄
作者：韦骧
朝代：宋

别后经宵各到家，别时岐路两萦斜。
相期巵酒重何日，独对秋林浪有花。
攻墨却思同整具，择金犹记共澄沙。
语言彷佛如朝暮，但怅暌离似海涯。
和颜令见寄·其一
作者：韦骧
朝代：宋

孤城四面插羣峰，云翳经旬雨气雄。
自愧不才为县令，近来无事若山翁。
几思羽翼飞腾去，幸有英豪咫尺中。
独上高楼方引脰，喜逢嘉句载清风。
和颜令见寄·其一
作者：韦骧
朝代：宋

孤城四面插群峰，云翳经旬雨气雄。自愧不才为县令，近来无事若山翁。几思羽翼飞腾去，幸有英豪咫尺中。独上高楼方引脰，喜逢嘉句载清风。
和颜令见寄·其二
作者：韦骧
朝代：宋
体裁：七言绝句

洗出郊原物象明，积阴祛尽喜天晴。东邻长道诗新寄，增我溪山一倍清。
和颜长道寄三首 其三 阅武川倡酬
作者：韦骧
朝代：宋

往还赓唱百馀篇，草草编联后或前。语气有时凌夜月，辞源何啻泻春泉。须知吏隐能遗俗，不独山溪解乐天。屈指代期秋信逼，封人莫厌屡驰笺。
和颜长道寄三首 其二 县斋肆笔
作者：韦骧
朝代：宋

簿领区区岂惬情，尘纷安得眼长青。且希五柳先生醉，莫似清江使者灵。临政每惭非善治，随时尤愧有劳形。谁能与我同幽旷，陇上耦耕还带经。往还赓唱百馀篇，草草编联后或前。语气有时凌夜月，辞源何啻泻春泉。须知吏隐能遗俗，不独山溪解乐天。屈指代期秋信逼，封人莫厌屡驰笺。
和颜长道寄三首·县斋肆笔
作者：韦骧
朝代：宋
体裁：七言律诗

簿领区区岂惬情，尘纷安得眼长青。且希五柳先生醉，莫似清江使者灵。临政每惭非善治，随时尤愧有劳形。谁能与我同幽旷，陇上耦耕还带经。
和颜长道寄三首·阅武川倡酬
作者：韦骧
朝代：宋

往还赓唱百余篇，草草编联后或前。
语气有时凌夜月，辞源何啻泻春泉。
须知吏隐能遗俗，不独山溪解乐天。
屈指代期秋信逼，封人莫厌屡驰笺。
和颜长道寄三首·首夏
作者：韦骧
朝代：宋
体裁：古风

秀邑发丛萱，清阴泛新竹。园林足幽思，扬扬曲池曲。奚独念春归，爱此未炎燠。
和颜长道见寄
作者：韦骧
朝代：宋
体裁：七言律诗

宛转溪山邑落深，春归云物易成阴。莺穿别坞遗新子，花谢前村失旧林。自厌簿书为滞迹，未应轩冕足关心。东邻幸有颜明府，清旷襟怀且共吟。
和馀庆道中
作者：韦骧
朝代：宋
体裁：七言律诗

荒凉古邑近东溟，时喜轩车出按行。水鸟逆风如有向，晚蜺收雨似多情。心探畎浍丰年兆，目极云沙远思生。佳句更从清旷得，肯由尘事汩聪明。
和鲁成之兄弟见谢
作者：韦骧
朝代：宋

新文来复数，旧观顿然还。愿助群锋锐，那惭砥石顽。辞豪虽欲抑，理属不容删。废懒幡多愧，衰迟近学山。
和鲁成之兄弟见谢
作者：韦骧
朝代：宋

新文来復数，旧观顿然还。
愿助羣锋鋭，那惭砥石顽。
辞豪虽欲抑，理属不容删。
废懒幡多媿，衰迟近学山。
和黄彦文示诗
作者：韦骧
朝代：宋
体裁：七言律诗

执经今日再相从，快若鸿毛翼疾风。持己已怜仍旧好，力文还喜后来充。平蹊安肯容茅塞，美玉宁辞以石砻。顾我空空当考击，愧无术学似河东。
和龚簿同辨金剑源
作者：韦骧
朝代：宋
体裁：七言律诗

两源溪水弄清音，百丈山峰削翠琳。不顾衣冠当赤日，共看沙砾辨黄金。自缘世态嫌遗利，岂是吾侪枉用心。却忆去年并会乐，相逢又得叙离襟。
咏八仙·吹箫
作者：韦骧
朝代：宋
体裁：五言绝句

内乐本无声，吹箫且任情。于兹代长啸，自是一般清。
咏八仙·呵欠
作者：韦骧
朝代：宋
体裁：五言绝句

引手如双翼，俄然一欠伸。须臾端顾盼，别是好精神。
咏八仙·捻耳
作者：韦骧
朝代：宋

捻耳意阳阳，林泉白昼长。
市朝声自远，聪听又何妨。
咏八仙·捻鼻
作者：韦骧
朝代：宋

道气本冲融，胡为捻鼻中。
知无愿言嚏，聊以快吾衷。
咏八仙·撚耳
作者：韦骧
朝代：宋

撚耳意阳阳，林泉白昼长。市朝声自远，聪听又何妨。
咏八仙·撚鼻
作者：韦骧
朝代：宋

道气本冲融，胡为撚鼻中。知无愿言嚏，聊以快吾衷。
咏八仙·栉髪
作者：韦骧
朝代：宋
体裁：五言绝句

搔首意不满，聊凭象栉功。高情唯自适，岂恤鬓如蓬。
咏八仙·横笛
作者：韦骧
朝代：宋
体裁：五言绝句

不是乐繁音，吹扬兴自深。数杯醇酎罢，更学水龙吟。
咏八仙·爬背
作者：韦骧
朝代：宋
体裁：五言绝句

刻成纤手利，痒背可施功。岂待麻姑爪，携持意自通。
咏八仙·鼓琴
作者：韦骧
朝代：宋
体裁：五言绝句

万事不关心，悠悠在一琴。非山亦非水，何必问知音。
咏唐史·二阎
作者：韦骧
朝代：宋

八座蝉联属弟兄，当年门地足辉荣。
可嗟不富经纶业，唯着丹青制造名。
咏唐史·二阎
作者：韦骧
朝代：宋

八座蝉联属弟兄，当年门地足辉荣。可嗟不富经纶业，唯著丹青制造名。
咏唐史·刘知几
作者：韦骧
朝代：宋
体裁：七言绝句

五说三长历历陈，坚辞史任斥因循。若教直笔专归手，褒贬应能慰后人。
咏唐史·卢怀慎
作者：韦骧
朝代：宋
体裁：七言绝句

言极公忠器业清，死犹勤恳荐时英。贤哉度己推姚相，不幸幡成伴食名。
咏唐史·契苾何力
作者：韦骧
朝代：宋
体裁：七言绝句

自称烈士受唐恩，宁死延陀不屈身。莫陋将军本蕃种，中朝似此几何人。
咏唐史·尹思正
作者：韦骧
朝代：宋
体裁：七言绝句

执笔威踰知一杖，忤权活得月将身。位终八座非为幸，埋戟相符岂不神。
咏唐史·崔荛
作者：韦骧
朝代：宋

大臣许国当由道，执政如何事佛淫。身附奸邪不知祸，却谈报应感君心。
咏唐史·崔荛
作者：韦骧
朝代：宋

大臣许国当由道，执政如何事佛淫。
身附姦邪不知祸，却谈报应感君心。
咏唐史·张中令
作者：韦骧
朝代：宋
体裁：七言绝句

金镜文高压万珍，开元宠遇号知人。范阳奏日言如用，安得西蒙蜀道尘。
咏唐史·戴胄
作者：韦骧
朝代：宋

持平远继张廷尉，献议尝班魏郑公。
谁谓尚书无学术，没身何媿谥为忠。
咏唐史·戴胄
作者：韦骧
朝代：宋

持平远继张廷尉，献议尝班魏郑公。谁谓尚书无学术，没身何愧谥为忠。
咏唐史·戴至德
作者：韦骧
朝代：宋
体裁：七言绝句

神翰飞英纪至贤，谓如舟楫济洪源。偷名岂学刘仁轨，专向朝堂卖主恩。
咏唐史·房琯
作者：韦骧
朝代：宋

蜀途赴难忠虽固，车战亡师咎已深。天子未归京未复，不知何暇有琴心。
咏唐史·房管
作者：韦骧
朝代：宋

蜀途赴难忠虽固，车战亡师咎已深。
天子未归京未復，不知何暇有琴心。
咏唐史·李光弼
作者：韦骧
朝代：宋
体裁：七言绝句

阃外分忧屡积勋，间言几欲变深恩。十年三觐劳方面，荣耀双旌并在门。
咏唐史·李卫公
作者：韦骧
朝代：宋
体裁：七言绝句

能作膏肓遗萧辅，更于西北振威雄。若非明主矜羸老，几向高丽弃旧功。
咏唐史·李揆
作者：韦骧
朝代：宋
体裁：七言绝句

献替初虽有可贤，忌能遭贬是谁愆。獐头鼠目言何易，重困江湖十五年。
咏唐史·李朝隐
作者：韦骧
朝代：宋
体裁：七言绝句

拽宦鞭奴蔑贵权，当时风骨愯衣冠。及为御史声名减，岂是官高便欲安。
咏唐史·李林甫
作者：韦骧
朝代：宋

国忠祸衅根芽日，此贼倾唐势已先。搆陷名臣冤且众，天乎何意与终全。
咏唐史·李林甫
作者：韦骧
朝代：宋

国忠祸衅根芽日，此贼倾唐势已先。
构陷名臣冤且众，天乎何意与终全。
咏唐史·李英公
作者：韦骧
朝代：宋

威加突厥胜长城，药赐须灰感圣情。垂没训言非不虑，奈何坟土竟遭平。
咏唐史·李英公
作者：韦骧
朝代：宋

威加突厥胜长城，药赐鬚灰感圣情。
垂没训言非不虑，奈何坟土竟遭平。
咏唐史·李适之
作者：韦骧
朝代：宋

矿金言率遇参商，罢相还歌乐圣章。怖死宜春中奸贼，令人扼腕痛其亡。
咏唐史·李适之
作者：韦骧
朝代：宋

矿金言率遇参商，罢相还歌乐圣章。
怖死宜春中姦贼，令人扼腕痛其亡。
咏唐史·杨国忠
作者：韦骧
朝代：宋
体裁：七言绝句

权由宠盛危宗社，天子倾心日自如。十万北来犹未悟，潼关尚听促哥舒。
咏唐史·杨绾
作者：韦骧
朝代：宋

总政中书月未期，郭崔奢侈遽中移。代宗勿叹天亡早，用相斯人已后时。
咏唐史·杨绾
作者：韦骧
朝代：宋

总政中书月未期，郭崔奢侈遽中移。
代宗勿嘆天亡早，用相斯人已后时。
咏唐史·柳浑
作者：韦骧
朝代：宋

刑宽毁玉回天怒，智料渝盟识虏情。延赏见跻终不愠，陶陶谁似柳宜城。
咏唐史·柳浑
作者：韦骧
朝代：宋

刑寛毁玉回天怒，智料渝盟识虏情。
延赏见跻终不愠，陶陶谁似柳宜城。
咏唐史·王珪
作者：韦骧
朝代：宋
体裁：七言绝句

斥姬援祖沃君心，贞观箴规器独深。私庙因循遭纠刻，可嗟疵玷在球琳。
咏唐史·苏世长
作者：韦骧
朝代：宋

披香殿上叹隋君，校猎营閒劝十旬。莫谓口忠心则诈，如何胶禄不言人。
咏唐史·苏世长
作者：韦骧
朝代：宋

披香殿上嘆隋君，校猎营閒劝十旬。
莫谓口忠心则诈，如何胶禄不言人。
咏唐史·萧復
作者：韦骧
朝代：宋
体裁：七言绝句

面排卢杞兴言佞，背沮刘公受旨私。真相不知知彼相，便容辞疾守閒司。
咏唐史·虞世南
作者：韦骧
朝代：宋
体裁：七言绝句

太宗宠异号名臣，五绝当年赐目新。亡也重嗟文物去，石渠东观谓无人。
咏唐史·邓景山
作者：韦骧
朝代：宋
体裁：七言绝句

并门雄镇军权重，敛怨残躯不足伤。偏将赎身由纳马，贱人贵畜自为殃。
咏唐史·郭子仪
作者：韦骧
朝代：宋
体裁：七言绝句

凌烟阁上中兴后，勋德光全属令公。鱼辈也知深用力，其如谦巽悟宸衷。
咏唐史·韦坚
作者：韦骧
朝代：宋

勿诧崔生得体歌，运潭聚敛一何多。术虽可鄙非其死，甚矣奸臣恣网罗。
咏唐史·韦坚
作者：韦骧
朝代：宋

勿诧崔生得体歌，运潭聚敛一何多。
术虽可鄙非其死，甚矣姦臣恣网罗。
咏唐史·韦见素
作者：韦骧
朝代：宋

入相年余值狂寇，独随车驾岂非忠。
凶胡萌祸根荄远，史笔如何罪及公。
咏唐史·韦见素
作者：韦骧
朝代：宋

入相年馀值狂寇，独随车驾岂非忠。凶胡萌祸根荄远，史笔如何罪及公。
咏唐史·魏郑公
作者：韦骧
朝代：宋
体裁：七言绝句

东宫尝吠非其主，贞观终高献纳臣。不独齐桓忘射带，太宗当日最知人。
咏声
作者：韦骧
朝代：宋
体裁：五言律诗

寂寞曾非迹，能闻乃辨声。于人缘有感，在物本无情。涛怒中秋盛，雷威百里惊。更论空谷答，至理自相倾。
咏影
作者：韦骧
朝代：宋

所赋一何钧，悠悠各一身。
行藏宁逆物，进退本由人。
向晦都忘累，逢明固任真。
含沙尙能祸，辨早莫因循。
咏影
作者：韦骧
朝代：宋

所赋一何钧，悠悠各一身。行藏宁逆物，进退本由人。向晦都忘累，逢明固任真。含沙尚能祸，辨早莫因循。
咏水
作者：韦骧
朝代：宋

泽物施工讵可名，涓涓以及大川成。更逢卑处须流惠，有不平时即发声。倾侧祇将盈上准，毫釐宁向外边明。宣尼所取尤深远，盖取原充昼夜行。
咏水
作者：韦骧
朝代：宋

泽物施工讵可名，涓涓以及大川成。
更逢卑处须流惠，有不平时即发声。
倾侧祇将盈上凖，毫釐宁向外边明。
宣尼所取尤深远，盖取原充昼夜行。
咏烟
作者：韦骧
朝代：宋

漠漠复霏霏，因风任所之。山家晨起后，渔舍晚归时。散远连云没，飘斜误鸟随。更堪萦旅思，怅望碧江湄。
咏烟
作者：韦骧
朝代：宋

漠漠復霏霏，因风任所之。
山家晨起后，渔舍晚归时。
散远连云没，飘斜误鸟随。
更堪萦旅思，怅望碧江湄。
咏竹
作者：韦骧
朝代：宋

此君坚直本天然，岂学妖花艳主轩。筠带轻霜凝不落，干磋圆玉碧无痕。非春长自繁枝叶，有地终须大本根。谁为裁音荐清庙，定胜嘉木就牺樽。
咏竹
作者：韦骧
朝代：宋

此君坚直本天然，岂学妖花艷主轩。
筠带轻霜凝不落，干磋圆玉碧无痕。
非春长自繁枝叶，有地终须大本根。
谁为裁音荐清庙，定胜嘉木就牺樽。
咏素扇
作者：韦骧
朝代：宋
体裁：五言律诗

不羡裁纨妙，唯怜入手轻。月从天上落，风向座中生。却暑期宣力，经秋任寡情。人心能似此，及物岂无成。
咏草
作者：韦骧
朝代：宋
体裁：五言律诗

萋萋广原上，苒苒曲江湄。人迹不到处，春风似有期。句牵碧成阵，蒙蔽密如丝。待看野火烈，百虫悲不悲。
咏萤
作者：韦骧
朝代：宋

诗作东山事已赊，宵行今复动谁嗟。秋高党类纵横出，月黑光芒斗顿加。风触群飞迸星火，水澄乱影漾金沙。区区曾有分辉客，晋室寒儒本姓车。
咏萤
作者：韦骧
朝代：宋

诗作东山事已赊，宵行今復动谁嗟。
秋高党类纵横出，月黑光芒斗顿加。
风触羣飞迸星火，水澄乱影漾金沙。
区区曾有分辉客，晋室寒儒本姓车。
咏雪
作者：韦骧
朝代：宋

密雪乘新腊，凝阴混太清。
洒空寒送色，着物静无声。
舞恨庭除隘，铺宜原野平。
枯株资点缀，朽壤藉包并。
价踊村垆酒，愁添古塞兵。
巧裁梁苑赋，幽动剡溪情。
可庆丰年兆，何虞盭气生。
行看穷岁籥，坐喜覆山城。
远祖篇章在，元侯德政成。
与民为福外，阊阖一心倾。
咏雪
作者：韦骧
朝代：宋

密雪乘新腊，凝阴混太清。洒空寒送色，著物静无声。舞恨庭除隘，铺宜原野平。枯株资点缀，朽壤藉包并。价踊村垆酒，愁添古塞兵。巧裁梁苑赋，幽动剡溪情。可庆丰年兆，何虞盭气生。行看穷岁籥，坐喜覆山城。远祖篇章在，元侯德政成。与民为福外，阊阖一心倾。
咏雪霁月夜见简
作者：韦骧
朝代：宋
体裁：七言律诗

百尺城头雪月间，城楼更向碧霄干。优游野步来危坐，彷佛仙踪在广寒。幽致独为中夜赏，清辉分与近邻看。瑶台十二传佳句，潇洒高情岂易阑。
咏马
作者：韦骧
朝代：宋

种格得房精，权奇岂易名。耳批秋竹薄，蹄蹴水云轻。徒受双羁制，谁知千里程。未为良乐遇，春陌自长鸣。
咏马
作者：韦骧
朝代：宋

种格得房精，权奇岂易名。
耳批秋竹薄，蹄蹴水云轻。
徒受双覊制，谁知千里程。
未为良乐遇，春陌自长鸣。
哭路长吉
作者：韦骧
朝代：宋
体裁：五言律诗

器业本青云，泥涂竟屈身。盖棺穷海角，还葬大江滨。子幼今无怙，家清正苦贫。传闻动归旐，西望一沾巾。
喜德甫彦文至
作者：韦骧
朝代：宋

昏昏山雨锁春晖，褊邑萧条客至稀。
怜子远来求所益，愧予无术慰焉依。
文章未易论高出，行谊当须及庶几。
幽阁羣书足游意，圣贤虽邈欲谁归。
喜德甫彦文至
作者：韦骧
朝代：宋

昏昏山雨锁春晖，褊邑萧条客至稀。怜子远来求所益，愧予无术慰焉依。文章未易论高出，行谊当须及庶几。幽阁群书足游意，圣贤虽邈欲谁归。
喜晴
作者：韦骧
朝代：宋
体裁：五言律诗

今年未见日，指数两经旬。清旦初开霁，元功始布新。溪流徐变绿，林啭便知春。吏役方长道，油云莫更瞋。
喜潘通甫回郡
作者：韦骧
朝代：宋

传道前驺入郡城，白狼山外一驰情。谈锋暌远踰三月，使指间关涉几程。我独贤劳肯嗟叹，国之武备藉经营。公馀未省诗多少，愿借沧浪许濯缨。
喜潘通甫迴郡
作者：韦骧
朝代：宋

传道前驺入郡城，白狼山外一驰情。
谈锋暌远踰三月，使指间关涉几程。
我独贤劳肯嗟嘆，国之武备藉经营。
公余未省诗多少，愿借沧浪许濯缨。
喜雨和曹子方
作者：韦骧
朝代：宋

班超已老入玉关，仲子欲绝得螬李。洗肠术妙久疾愈，拜井诚危涌泉起。较之今日遇滂沱，彼情未足方吾喜。自从三月变旱暵，百口嗷嗷沸田里。豚蹄榼醑谩祷求，朝夕丛祠致拳跪。苗根土乾类龟坼，愁望油云杳无涘。富忧攘夺贫忧踣，疾首蹙頞谁不尔。噫予岂独钧尔忧，反覆万端思所以。察冤遣滞督郡邑，焚巫暴尪固非理。精虔赖我同僚贤，甘泽应祈灾可弭。沛然倾注数十刻，沟畎皆盈一何伟。闽山草木亦增辉，万口欢声宁遽止。翼朝又复得高篇，磊落珠玑光满纸。强酬珍贶愧拙疏，两喜相投当不鄙。
喜雨和曹子方
作者：韦骧
朝代：宋

班超已老入玉关，仲子欲绝得螬李。
洗肠术妙久疾愈，拜井诚危涌泉起。
较之今日遇滂沱，彼情未足方吾喜。
自从三月变旱暵，百口嗸嗸沸田里。
豚蹄榼醑谩祷求，朝夕丛祠致拳跪。
苗根土干类龟坼，愁望油云杳无涘。
富忧攘夺贫忧踣，疾首蹙頞谁不尔。
噫予岂独钧尔忧，反覆万端思所以。
察冤遣滞督郡邑，焚巫暴尫固非理。
精虔赖我同僚贤，甘泽应祈灾可弭。
沛然倾注数十刻，沟畎皆盈一何伟。
闽山草木亦增辉，万口懽声宁遽止。
翼朝又復得高篇，磊落珠玑光满纸。
强酬珍贶愧拙疏，两喜相投当不鄙。
嘉燕堂
作者：韦骧
朝代：宋
体裁：七言律诗

屋角翚飞栋宇深，檐前老木翠森森。琤琮虽欠泉声玉，琐碎仍多竹影金。胜概岂颛供主席，清驩唯欲浃朋簪。但令广座嘉宾满，不惜融樽罄所斟。
四十八渡
作者：韦骧
朝代：宋
体裁：七言绝句

山盘水转路岐开，揭厉凡经六八回。若向芳春桃盛发，几何非自武陵来。
四月一日西池作
作者：韦骧
朝代：宋
体裁：七言绝句

田田荷叶大如钱，拙令无功又一年。六月京尘传流口，不嫌池上更迁延。
回宿故县驿
作者：韦骧
朝代：宋

回首边城暮霭轻，乱山深处宿归程。流泉绕榻鸣寒夜，别是劳生一段清。
回长道中论
作者：韦骧
朝代：宋

□□□□□□纷，吾子文章有本根。
此说独能通正道，□□□□□专门。
剖开先圣难明旨，羞杀拘儒既□□。
□□□才何足议，但凭余燄发冥昏。
回长道中论
作者：韦骧
朝代：宋

□□□□□□纷，吾子文章有本根。此说独能通正道，□□□□□专门。剖开先圣难明旨，羞杀拘儒既□□。□□□才何足议，但凭馀燄发冥昏。
国哀
作者：韦骧
朝代：宋

天地有大故，朝庭凶讣来。
五年再罹苦，臣民若为哀。
鉅贤荷遗託，梦泽滂九垓。
衣冠又新命，收泪心悠哉。
国哀
作者：韦骧
朝代：宋

天地有大故，朝庭凶讣来。五年再罹苦，臣民若为哀。钜贤荷遗托，梦泽滂九垓。衣冠又新命，收泪心悠哉。
坐中闻击鼓殴傩声戏联数韵
作者：韦骧
朝代：宋

故岁妖疠逐，新春祥庆多。旌旗催出猎，箫鼓引欧傩。？？将军至，鬅鬙罗刹过。丹书神按籍，白昼士挥戈。革面徒为异，清门岂有魔。成功在搜厌，正气满天和。
坐中闻击鼓殴傩声戏联数韵
作者：韦骧
朝代：宋
体裁：五言排律

故岁妖疠逐，新春祥庆多。旌旗催出猎，箫鼓引欧傩。��将军至，鬅鬙罗刹过。丹书神按籍，白昼士挥戈。革面徒为异，清门岂有魔。成功在搜厌，正气满天和。
坐中闻击鼓殴傩声戏联数韵
作者：韦骧
朝代：宋

故岁妖疠逐，新春祥庆多。
旌旗催出猎，箫鼓引殴傩。
𠿕𧇠将军至，鬅鬙罗刹过。
丹书神按籍，白昼士挥戈。
革面徒为异，清门岂有魔。
成功在搜厌，正气满天龢。
城固道中先寄
作者：韦骧
朝代：宋

暌违旬浃似朝晡，劳想清冰映玉壶。谩寄小诗驰鄙意，更能还贶雅篇无。税鞅行邮日欲晡，汉皋重得造仙壶。不知挥麈交谈外，还许拢弦入听无。
城固道中先寄·其一
作者：韦骧
朝代：宋
体裁：七言绝句

暌违旬浃似朝晡，劳想清冰映玉壶。谩寄小诗驰鄙意，更能还贶雅篇无。
城固道中先寄·其二
作者：韦骧
朝代：宋
体裁：七言绝句

税鞅行邮日欲晡，汉皋重得造仙壶。不知挥麈交谈外，还许拢弦入听无。
塞上
作者：韦骧
朝代：宋
体裁：五言律诗

塞草游驹犊，边城夜不关。健儿心亦礼，老将没于閒。岂见兵符走，唯闻象贡还。从兹徐绩比，不得冢前山。
复以前韵示别
作者：韦骧
朝代：宋

泛鹢兹辰去，前驺几日回。离觞釂浮蚁，暮角听吹梅。雪峤初消玉，涛江远震雷。应多解颐句，归觐锦囊开。
复假前韵为即事二诗且言别于卒章
作者：韦骧
朝代：宋

烟花苒苒裹江亭，云霭纷纷接暮城。物态除非诗可写，旅怀唯藉酒能平。燕知社节来何早，莺怯春寒语未成。非晚与君分袂去，他时当记此时情。浩如潮水出东溟，勇似云梯破铁城。谈柄交挥逾月久，吟毫相抗几时平。清驩返向尘劳得，佳集元非计构成。还守邑疆相望远，陇烟江月若为情。
复假前韵为即事二诗且言别于卒章·其二
作者：韦骧
朝代：宋

浩如潮水出东溟，勇似云梯破铁城。谈柄交挥逾月久，吟毫相抗几时平。清驩返向尘劳得，佳集元非计构成。还守邑疆相望远，陇烟江月若为情。
复用前韵谢和鄙篇以送行县
作者：韦骧
朝代：宋

耐冲晓雾狐裘密，乱踏寒霜马蹄逸。遍行属邑敢惮劳，乐岁偿逋民易出。云间想恋双旌色，跋辔长坡首频侧。更怀珍句重见酬，一颗骊珠探颔得。
多景楼
作者：韦骧
朝代：宋
体裁：七言律诗

尽道人间占胜游，天将多景遗斯楼。江山远顾穷千里，风月平分入两州。日日高明疑后夜，年年潇洒觉先秋。不知今古登临客，消却尘怀几斛愁。
夜宿淤丘
作者：韦骧
朝代：宋

古岸维舟夜向深，胡床踞坐绝嚣音。烟林隐隐成孤垒，水月辉辉滉碎金。勉强官途情易厌，冲蒙狙诈力难任。予心欲道从谁语，祗有清宵一苦吟。
夜宿淤丘
作者：韦骧
朝代：宋

古岸维舟夜向深，胡床踞坐绝嚣音。
烟林隐隐成孤垒，水月辉辉滉碎金。
勉强官途情易厌，衝蒙狙诈力难任。
予心欲道从谁语，祗有清宵一苦吟。
夜射通叔虞曹圃
作者：韦骧
朝代：宋
体裁：七言律诗

束苇然膏百炬红，夜堂寒气变春融。流星半没飞金镞，缺月初圆引角弓。赏罚明如棘门上，和融远过泽宫中。平心不为长眉醉，慷慨真成壮士风。
大行太皇太后挽词
作者：韦骧
朝代：宋

德业高千古，忧勤尽九年。捲帘将复辟，弛卫忽登仙。饮泣均中外，流恩在幅员。春风低挽唱，幽咽厚陵边。临朝扶圣治，盛烈掩姜任。寿享尧龄浅，哀添舜慕深。灵衣粲翚翟，谥册刻球琳。仰望轩星晦，悽愁万国心。
大行太皇太后挽词·其一
作者：韦骧
朝代：宋

德业高千古，忧勤尽九年。捲帘将复辟，弛卫忽登仙。饮泣均中外，流恩在幅员。春风低挽唱，幽咽厚陵边。
大行太皇太后挽词·其一
作者：韦骧
朝代：宋

德业高千古，忧勤尽九年。
捲帘将復辟，弛卫忽登仙。
饮泣均中外，流恩在幅员。
春风低挽唱，幽咽厚陵边。
大行太皇太后挽词·其二
作者：韦骧
朝代：宋
体裁：五言律诗

临朝扶圣治，盛烈掩姜任。寿享尧龄浅，哀添舜慕深。灵衣粲翚翟，谥册刻球琳。仰望轩星晦，悽愁万国心。
大行皇帝挽辞二首
作者：韦骧
朝代：宋

圣文摅道妙，神武拓边封。治迹超三代，焦心厌九重。方仪韶乐凤，忽驾鼎湖龙。遗烈传千世，鸿基固祖宗。检玉将封岱，遗弓已上仙。新陵崇永裕，旧节罢同天。哀仗愁云外，悲笳惨月边。攀髯臣子恨，万泪欲成川。
大行皇帝挽辞二首·其一
作者：韦骧
朝代：宋
体裁：五言律诗

圣文摅道妙，神武拓边封。治迹超三代，焦心厌九重。方仪韶乐凤，忽驾鼎湖龙。遗烈传千世，鸿基固祖宗。
大行皇帝挽辞二首·其二
作者：韦骧
朝代：宋

检玉将封岱，遗弓已上仙。新陵崇永裕，旧节罢同天。哀仗愁云外，悲笳惨月边。攀髯臣子恨，万泪欲成川。
大行皇帝挽辞二首·其二
作者：韦骧
朝代：宋

检玉将封岱，遗弓已上僊。
新陵崇永裕，旧节罢同天。
哀仗愁云外，悲笳惨月边。
攀髯臣子恨，万泪欲成川。
天柱滩
作者：韦骧
朝代：宋
体裁：七言绝句

密密赣滩三百里，此滩崛起最峥嵘。中原柱石知多少，安用江心滥得名。
太守孙叔康下车
作者：韦骧
朝代：宋
体裁：七言律诗

荣过故里拥朱轮，乞得偏城便奉亲。道路尚惊持斧使，衣冠犹是避骢人。下车恳恳唯宣泽，濒海元元正食贫。草木无情还自喜，霜威不见见阳春。
奉节道中望群山有雪
作者：韦骧
朝代：宋

腊去春来只数朝，远山残雪未全消。昆冈玉出清光瑩，沧海潮横白浪遥。天外画图终日展，云端仙佩许谁邀。长途极目添幽兴，更折寒梅渡野桥。
奉节道中望群山有雪
作者：韦骧
朝代：宋
体裁：七言律诗

腊去春来只数朝，远山残雪未全消。昆冈玉出清光莹，沧海潮横白浪遥。天外画图终日展，云端仙佩许谁邀。长途极目添幽兴，更折寒梅渡野桥。
姑熟州宅后泛舟清饮
作者：韦骧
朝代：宋
体裁：七言律诗

古郡萧萧草木秋，牙城北出上扁舟。乔林有隙山微见，曲岸无风水自流。竹色雅如侵筦研，鸟声时似劝觥筹。勿咍吏役能拘束，酒兴诗肠亦自由。
孙太守席赋催妆
作者：韦骧
朝代：宋

萝蔓新懽可重夸，葭莩旧契转增华。
闺门素守先生训，牢卺来归御史家。
直户三星乘节候，迎车百两减浮奢。
鹊桥深夜飞霜冷，早对菱花整鬓花。
孙太守席赋催妆
作者：韦骧
朝代：宋

萝蔓新欢可重誇，葭莩旧契转增华。闺门素守先生训，牢卺来归御史家。直户三星乘节候，迎车百两减浮奢。鹊桥深夜飞霜冷，早对菱花整鬓花。
安福驿
作者：韦骧
朝代：宋

作邑多离邑，去家如去乡。三年三过驿，一别一回肠。治绩安能胜，征途遒备尝。何时腰解印，长啸入馀杭。
安福驿
作者：韦骧
朝代：宋

作邑多离邑，去家如去乡。
三年三过驿，一别一迴肠。
治绩安能胜，征途逎备尝。
何时腰解印，长啸入余杭。
安远道中
作者：韦骧
朝代：宋

晚穿乱水踏攲危，晓度空山瘴雾飞。今日戒途甘险阻，古来谋事重依违。行询野叟观其欲，静究州图记所非。走遍封疆收定议，黄花时节合东归。
安远道中
作者：韦骧
朝代：宋

晚穿乱水踏欹危，晓度空山瘴雾飞。
今日戒途甘险阻，古来谋事重依违。
行询野叟观其欲，静究州图记所非。
走徧封疆收定议，黄花时节合东归。
客舍早春
作者：韦骧
朝代：宋
体裁：七言律诗

早春晴霭乍悠悠，客舍深沈物趣幽。日薄草头初破甲，风旋鸟毳偶成毬。庭柯憔悴红犹远，池水澄明渌渐浮。隐吏近来多鞅掌，纾怀何处一登楼。
宣赦回马上口占
作者：韦骧
朝代：宋

黄纸恩书下紫宸，岂惟羣罪许从新。
其间多少寛民意，四海承宣有几人。
宣赦回马上口占
作者：韦骧
朝代：宋

黄纸恩书下紫宸，岂惟群罪许从新。其间多少宽民意，四海承宣有几人。
宿上亭驿
作者：韦骧
朝代：宋

按部嵚崎向梓潼，上亭孤驿倚寒空。淋铃尽想当时雨，吼地愁闻竟夕风。冲冒狂飙忧病体，驱除宿翳懒神功。翼朝揽辔逢清霁，致敬宜将樵意同。
宿上亭驿
作者：韦骧
朝代：宋

按部嵚崎向梓潼，上亭孤驿倚寒空。
淋铃尽想当时雨，吼地愁闻竟夕风。
衝冒狂飈忧病体，驱除宿翳懒神功。
翼朝揽辔逢清霁，致敬宜将樵意同。
宿九华驿阻雨
作者：韦骧
朝代：宋
体裁：七言绝句

喜无檐溜滴空阶，秣马轻装入夜催。一阵松风惊晓枕，又疑天外雨声来。
宿云安云岩寺
作者：韦骧
朝代：宋
体裁：五言绝句

去国三千里，携家四十程。云岩暂投宿，聊使梦魂清。
宿凤亭
作者：韦骧
朝代：宋

碧梧千尺覆檐楹，宿凤何年被美名。燕雀不栖如有畏，烟云常近岂无情。林间日月于兹永，物外尘埃岂复生。危坐忽惊年籥晚，漫吟嘉瑞乐升平。
宿凤亭
作者：韦骧
朝代：宋

碧梧千尺覆檐楹，宿凤何年被美名。
燕雀不栖如有畏，烟云常近岂无情。
林间日月于兹永，物外尘埃岂復生。
危坐忽惊年籥晚，漫吟嘉瑞乐昇平。